مامۆستا سه‌لیم شوشكه‌یی: گه‌لی كوردستان له‌وه هۆشیاتره به درۆ ده‌له‌سه‌كانیان باوه‌ڕ بكات\nنوێترین روونكردنه‌وه‌ی مامۆستا سه‌لیم شوشكه‌یی\nمامۆستا سه‌لیم شوشكه‌یی پێشنوێژو وتاری خوێنی دوورخراوه‌و كاندیدی ده‌رچووی كۆمه‌ڵی ئیسلامی له روونكردنه‌وه‌یه‌ك وه‌ڵامی به‌ڕێوه‌به‌ری ئاسایشی هه‌ولێر ده‌داته‌وه:\nئه‌مه ده‌قی وه‌ڵام و ڕوونكردنه‌وه‌یه‌تی:\n(لەهەمو دونیادا هیچ کەس لەدەست دادگەری ڕاناکات بەڵکو لەدەست نادادگەری و ستەم کۆچ دەکات).\nسەبارەت بە لێدوانی بەڕێوەبەری ئاسایشی پارتی کە تۆمەتی لایەنگری داعشی داوەتە پالمان و گوایە بەندە فەرمانی دەستگیر کردنی هەبێت و لەترسی دادگا ڕامان کردبێت بۆ ڕای گشتی ڕای دەگەیەنین کەوا ئێمە باوەڕمان بەدادگایەکی سەربەخۆی بێ لایەن هەیەو ئامادەین لەبەرامبەری بوەستین و ڕێز لە بڕیارەکانی بگرین.\nئەو لێدوانەی بەڕێوەبەری ئاسایشی پارتی لەکاتێکدایە کەوا ماوەی چوار ساڵە ئەندامی خولی سێهەمی پەڕلەمانین عێراقین و و سەرکەوتوی خولی چوارەمین.\nلای هەمو لایەک ڕون و ئاشکرایە کە دادگا لەهەرێمی کوردستان نەی توانیوە بێ لایەن بێت و بۆ مل ملانێ سیاسیەکان بەکار هاتوە دژی لایەنە ئۆپۆزسیۆنەکان ئەو جۆرە تۆمەتانەش زیان بە پڕۆژەی کاری هاوبەشمان دەگەیەنێت وە هیچ گومانی تێدادانیە هەرکەسێک لەئەلف و بێی یاسا بزانێ ئەو ڕاستیە تێ دەگات کەوا هەرکەسێک پەیوەندی بەگروپی تیرۆرستیەوە هەبێت ناتوانێ کاندید بێت بۆ پەڕلەمان و ڕەزامەندی خەڵک بەدەست بێنێ بۆیە زۆر بەتوندی ئەو ئەتۆمەتە ڕەت دەکەمەوە گشت هاوڵاتیان باش دەزانن کێ دۆستی داعشەو مامەڵەو بازرگانی لەگەڵ کردون و هاونیشتیمانیانی ڕادەست کردون\nهه‌ربۆیه زۆر به‌توندی ئه‌و ئه‌تۆمه‌تانه ڕه‌ت ده‌كه‌مه‌وه به هه‌وڵێكی ده‌زانم بۆ ناشرین كردنی كه‌سایه‌تیم، ده‌مێكه هه‌وڵی ناشرین كردنمان ئه‌ده‌ن به‌ڵام سوپاس بۆ خوا گه‌لی كوردستان له‌وه هۆشیاتره به درۆ ده‌له‌سه‌كانیان باوه‌ڕ بكات.\nبەهیوای ئارامی بۆ کوردستان و ڕیسوای بۆ دوژمنانی گەله کەمان.\n3289 جار خوێندراوه‌ته‌وه


كۆمه‌ڵێك خواردنی زۆر گرنگ بۆ پارشێو\n16/5/2018 12:58 PM\nله مانگی ره‌مه‌زاندا ژه‌مه‌كان كه‌مده‌بنه‌وه بۆ دوو ژه‌می سه‌ره‌كی، بۆیه پێویسته گرنگی به جۆره‌كانی خواردن بدرێت به‌تایبه‌ت ژه‌می پارشێو به‌هۆی ئه‌وه‌ی جێی ژه‌می به‌یانی رۆژه ئاساییه‌كان ده‌گرێته‌وه.\nلێره‌دا به‌سوودترین و گرنگترین خواردنه‌كانی پارشێو بڵاوده‌كه‌ینه‌وه:\n* ماست: بڕێكی زۆر كالسیۆم و ڤیتامینات و پرۆتینی تێدایه، بۆیه یه‌كێكه له خواردنه گرنگه‌كانی كه پێویسته له ژه‌می پارشێودا هه‌بێت، هه‌روه‌ها ماست جۆرێك به‌كتریای سوودبه‌خشی تێدایه یارمه‌تی سیستمی هه‌رسكردن ده‌دات و هه‌ستكردن به تینوێتی له ماوه‌ی رۆژوگرتندا كه‌مده‌كاته‌وه.\n* نانی جۆ: ده‌وڵه‌مه‌نده به ڤیتامین "دی" كه یه‌كێكه له سه‌رچاوه گرنگه‌كانی خۆراك و به‌هۆی ئه‌وه‌شی بڕێكی زۆر ریشاڵه‌كانی تێدایه یارمه‌تی هه‌ڵمژینی شه‌كری خوێن ده‌دات، كه ئه‌مه‌ش یارمه‌تیده‌ره بۆ ئه‌وه‌ی ماوه‌یه‌كی درێژتر هه‌ست به تێری بكه‌یت، به‌تایبه‌ت ریشاڵه‌كان یارمه‌تی هێشته‌نه‌وه‌ی ئاو ده‌ده‌ن له‌ناو گه‌ده‌دا.\n* پاقله: یه‌كێكه له‌و خۆراكانه‌ی گه‌ده به‌خاوی هه‌ڵیده‌مژێت، ئه‌مه‌ش واده‌كات ماوه‌ی درێژخایه‌ن هه‌ست به برسێتی بكه‌یت، هه‌روه‌ها ده‌وڵه‌مه‌نده به ئاسن و پۆتاسیۆم و مه‌گنسیۆم.\n* خواردنه‌وه‌كان: پێویسته به‌رده‌وام خواردنه‌وه سروشتی ته‌ندروسته‌كان بخورێته‌وه، وه‌ك ئاو و شه‌ربه‌ته سروشتیه‌كان و شه‌ربه‌ته سه‌وزه‌كان.\n* سه‌وزه‌و میوه‌ی نوێ: سه‌وزه‌و میوه‌كان رێژه‌یه‌كی زۆرباش شه‌كرو ئاوی سروشتی و ته‌ندروستی تێدایه، جگه له ئاسن و ئه‌و ڤیتامینانه‌ی تێدایه له‌ش به‌هێزتر ده‌كه‌ن.


زانکۆی ڕاپەڕین - گۆڤاری زانكۆی راپەڕین كرا بەگۆڤاری زانستە مرۆڤایەتییەكان و كۆمەڵایەتییەكان، و لەمڕۆوە دەستدەكاتەوە بە وەرگرتنی توێژینەوەی نوێ\nبڵاوکراوەتەوە لە 06 ئەیلول 2020 . سەردانەكان: 1421\nگۆڤاری زانكۆی راپەڕین، لەماوەی رابردوودا بەمەبەستی گۆڕانكاری بوارەكانی بڵاوكردنەوەی گۆڤارەكە بۆ ماوەیەك كارەكانی وەرگرتنی توێژینەوەی راگرت، بەڵام لەمڕۆ (6 – 9 – 2020)ەوە توێژەرانی بواری زانستە مرۆڤایەتیی و كۆمەڵایەتییەكان و زمان دەتوانن توێژینەوەكانیان بۆ گۆڤارەكە بنێرن.\nبەپێی فرمانی زانكۆی ژمارە (2353) كە ئەمڕۆ (6 – 9 – 2020)، دەرچووە تیایدا روونكراوەتەوە كە لەمڕۆوە بەهۆی گۆڕینی بوارەكانی بڵاوكردنەوە لەگۆڤارەكەدا تەنیا توێژینەوەی بواری زانستە مرۆڤایەتییەكان و كۆمەڵایەتییەكان وەردەگیرێت، كە زانستەكانی زمانیش لەو چوارچێوەیەدایە.\nواتە گۆڤاری زانكۆی راپەڕین، لەگۆڤارێكی فرە پسپۆڕییەوە، گۆدڕا بۆ "گۆڤاری زانكۆی راپەڕین بۆ زانستە مرۆڤایەتییەكان و كۆمەڵایەتییەكان"، بۆیە توێژەرانی بواری زانستە مرۆڤایەتییەكان و كۆمەڵایەتییەكان لەزانكۆكانی كوردستان و دەرەوە ئاگاداردەكەینەوە، كە لەرێگەی پێگەی ئەلیكترۆنی گۆڤاری زانكۆی راپەڕینەوە (http://journal.uor.edu.krd/index.php/JUR) بەهەمان شێوەی پێشووتر دەتوانن توێژینەوەكانیان بنێرن بۆ گۆڤار.\nلەو چوارچێوەیەشدا ستافی دەستەی نوسەرانی گۆڤار گۆڕانكاری تێدا كراوەو پسپۆڕانی زانستە مرۆڤایەتییەكان و كۆمەڵایەتییەكان، زیادكراون بۆ دەستەی نوسەران.\nگرتە لەم لینكە بكە بۆ بینینی فرمانی زانكۆیی\nزانکۆی ڕاپەڕین پێگەی ئەلیكترۆنی\nگۆڤاری زانكۆی راپەڕین، كۆتا ژمارەی ئەمساڵی بڵاوكردەوە\nئاگاداری بۆ سەرجەم خوێندکارانی زانکۆی راپەڕین\nروونکردنەوەیەک لە راگەیاندنی زانکۆی راپەڕینەوە\nهەڵبژاردەی خوێندکارانی زانکۆی ڕاپەڕین و پەیمانگای وەرزشی ڕانیە یاریەکی دۆستانەیان ئەنجامدا


"ئه‌گه‌ر شه‌راکه‌تی ڕاسته‌قینه نه‌بێت نه پارتی و نه یه‌کێتی حوکمڕانیی کوردستانیان پێناکرێت" - KGN\n“ئه‌گه‌ر شه‌راکه‌تی ڕاسته‌قینه نه‌بێت نه پارتی و نه یه‌کێتی حوکمڕانیی کوردستانیان پێناکرێت”\n19 تشرینی دووه‌م، 2018 fryad mohammad\nبێگه‌رد تاڵه‌بانی ئه‌ندامی سه‌رکردایه‌تیی یه‌کێتیی نیشتیمانیی کوردستان “واقعی هه‌رێمی کوردستان به جۆرێکه که نه یه‌کێتی ده‌توانێت به ته‌نها حوکمڕانیی ئه‌م کوردستانه بکات نه پارتییش ده‌توانێت -ئه‌گه‌ر شه‌راکه‌تێکی ڕاسته‌قینه نه‌بێت- حوکمڕانیی کوردستان بکات.”\nبێگه‌رد تاڵه‌بانی گفتوگۆی نێوان پارتی و یه‌کێتی بۆ پێکهێنانی حکوومه‌تی ئاینده‌ی هه‌رێمی کوردستان به ئاژانسی کوردپرێسی ڕاگه‌یاندووە: گفتوگۆی نێوان پارتی وه‌کو براوه‌ی یه‌که‌می هه‌ڵبژاردنه‌کان له‌گه‌ڵ یه‌کێتی ڕۆژی شه‌ممه 17ی تشرینی دووهه‌می 2018 ده‌ستی پێکردوووه و له ڕۆژانی داهاتووشدا گفتوگۆکان به‌رده‌وام ده‌بێت.\nناوبراو له‌باره‌ی ئیستیحقاقی یه‌کێتی و ئه‌و پۆست و وه‌زاره‌تانەی داوا ده‌کات گوتی: یه‌کێتی وه‌کوو براوه‌ی دووهه‌می هه‌ڵبژاردن قسه‌ی له‌سه‌ر کۆمه‌ڵێک پۆست کردوووه به‌ڵام پێش پۆست یه‌کێتی به‌رنامه‌یێکی کاری بۆ حوکمڕانیی کوردستان ئاماده کردوووه که ئه‌وه‌ش ده‌بێته پلانی یه‌کێتیی نیشتیمانیی کوردستان بۆیه وه‌کوو ئیستیحقاقی ئینتیخابی باس له پۆستی سه‌رۆکی په‌رله‌مان و جێگری سه‌رۆک وه‌زیران ده‌کرێت و له وه‌زاره‌تخانه‌کان و پۆسته سیادییه‌کانیش به گوێره‌ی ئیستیحقاق به مافی خۆیانی ده‌زانن.\nپاش هه‌ڵبژاردنه‌کانی په‌رله‌مانی کوردستان و ڕاگه‌یاندنی ئه‌نجامی کۆتایی پارتی به 45 کورسی له کۆی 111 کورسیی په‌رله‌مان وه‌کوو حیزبی یه‌که‌م ده‌رکه‌وت و ده‌نگۆی ئه‌وه بڵاو بوویه‌وه که جێگری سه‌رۆک وه‌زیرانی هه‌رێم بۆ دوو جێگر زیاد بکرێت ئه‌وه‌ش کۆمه‌ڵێک ناکۆکیی له نێوان یه‌کێتی و پارتی دروست کردوووه که بێگه‌رد تاڵه‌بانی له‌وباره‌یه‌وه دەڵێت: ئه‌وانه ته‌نها کۆمه‌ڵێک ده‌نگۆن و تاکوو ئێستا پارتی دیموکراتی کوردستان نه کۆبوونه‌وه‌ی فه‌رمیی له‌گه‌ڵ یه‌کێتی ئه‌نجام داوه و نه داوایێکی فه‌رمیشی له‌و بابه‌ته داوه به یه‌کێتی.\nله‌لایێکی دیکه‌شه‌وه پاش ئه‌وه‌ی به‌رهه‌م ساڵح وه‌کوو سه‌رۆک کۆماری عێراق هه‌ڵبژێردرا پارتی ڕای‌گه‌یاند چیتر وه‌کوو جاران له‌سه‌ر بنه‌مای شه‌راکه‌ت ته‌عامول له‌گه‌ڵ یه‌کێتی ناکات به‌ڵکوو به‌پێی ئیستیحقاقی ئینتیخابی له پێکهێنانی حکوومه‌تدا مامه‌ڵه‌یان له‌گه‌ڵ ده‌کات. لەو بارەیەوەش ناوبراو دەڵێت : هه‌موومان ده‌زانین واقعی هه‌رێمی کوردستان به جۆرێکه که نه یه‌کێتی ده‌توانێت به ته‌نها حوکمڕانیی ئه‌م کوردستانه بکات نه پارتییش ده‌توانێت -ئه‌گه‌ر شه‌راکه‌تێکی ڕاسته‌قینه نه‌بێت- حوکمڕانیی کوردستان بکات بۆیه من پێموایه ئه‌مانه هه‌مووی ده‌نگۆن و تا ئه‌و کاته‌ی بابه‌تێکی فه‌رمی له‌وباره‌یه‌وه ده‌رنه‌چێت جێگای متمانه نییه.\nبێگه‌رد تاڵه‌بانی له‌باره‌ی پۆسته وه‌زارییه‌که‌ی یه‌کێتییه‌وه که باسی لێکراوه له به‌غدا وه‌زاره‌تی دادی عێراق به خالید شوانی کاندیدی یه‌کێتی بدرێت ڕای‌گه‌یاند ئه‌و بابه‌ته تا ئێستا یه‌کلایی نه‌بۆته‌وه و یه‌کێتیی نیشتیمانیی کوردستان چ حیزب و چ فراکسیۆنه‌که‌ش سه‌رقاڵی گفتوگۆ و لێکگه‌یشتنه له‌گه‌ڵ دیکه‌ی لایه‌نه‌کان بۆ یه‌کلایی کردنه‌وه‌ی ئه‌و بابه‌ته.\nئه‌ڵمانیا رێگریی له 18 كه‌س كرد كه په‌یوه‌ندییان به دۆسیه‌ی خاشقجییه‌وه هه‌یه


بارزانی و شاندەکەی لەبەردەم عەبادی بە زمانی جەستەیان چیان وت؟\nوەفدی هەڕێم و عەبادی\n4077 جار بینراوە 20/1/2018 11:54 PM\nهاوکار ڕەفیق - شارەزا لە زمانی جەستە\n(تونیا ڕیمان) لە پەرتوکەکەیدا بە ناونیشانی (the power of body language)، شیکارییەک بۆ وێنەیەک دەکات کە کتومت هاوشێوەی دانێشتنەکەی حەیدەر عەبادییە.\nهەروەک چۆن دەبینین شوێنی دانیشتنی عەبادی و لەیەکتر بڵاوکردنی قاچەکانی و شێوازی دانانی دەستەکانی، جۆرێک لە باڵادەستی و هێزی پێداوە، سەرباری ئەوەی دەرکەوتەکانی سەر ڕووخساریشی دەرخەری بێتاقەتی و توڕەییە، وەک ئەوەی ناچارکرابێت پێشوازی لەم وەفدە بکات.\nلەبەرامبەردا نێچیرڤان بارزانی و شاندەکەی بەسەریەکەوە دانیشتوون و شێوازی دانانی قاچ و دەستیان پێچەوانەی ئەو هەستەیە کە عەبادی لە ڕێگەی ئاماژەو بزاوتەکانی جەستەیەوە دەیگەیەنێت، عەبادی لە دۆخێکی زاڵ و ئەوانیش لە دۆخێکی لاوازدا، هاوشێوەی عەبادی ڕوخسارێکی مات و بێ زەردەخەنەیان هەیە، وەک ئەوەی بە زۆر هاتبن، ئەمەش هەستی هاوشێوەیە هەردوولا لە یەکتر بینین و گفتوگۆی یەکتردا بێتاقەتن.\n(ڕۆبەرت فیبس) زۆرترین شیکاری زمانی جەستەی سیاسیەکانی کردوە و خاوەن پەرتووکێکە بەناوی (body language: it's what you don't say that matters)، لەم پەرتووکەدا باس لە حاڵەتێێک دەکات پێی دەگوترێت (دەرکەوتنی هاوشێوەیی)، لیرەدا ئەم بابەتە بەسەر هەریەکە لە نێچیرڤان بارزانی و قوباد تاڵەبانی فواد حسێندا جێبەجێ دەبێت، بە دانانی قاچ و شێوازی دەستگرتنی هاوشێوە و تێک ئاڵاندنیان، هەڵگری یەک جۆر لە بیرکردنەوەن، کە نیشانەی نا ئارامی و پەشیمانی و پەشۆکاوییە سەر جەستەیانەوە پەخشکردووە .\nبە تایبەت نێچیرڤان بارزانی، کە بەدەستی ڕاستی سێ پەنجەی دەستی چەپی گرتووە، ئەمەش هەمان بابەتە کە (ریتشارد ویبستر) لە پەرتوکەکەیدا (body language: quick&easy) باسی لێوە کردووە، کە پێی وایە ئەم دەرکەوتەیە واتای قەلەقی و شڵەژاوی دەگەیەنێت.\nبەگشتی لەم وێنەیەدا عەبادی بە زمانی جەستەی دەیەوێت بە وەفدی هەرێم بڵێت "دۆخەکە لە لەژێر کۆنتڕۆلی مندایە و من لە ئێوە بەهێزترم" بە پێچەوانەوە زمانی جەستەی بارزانی و شاندەکەی لە دۆخێکی نەرێنیدایە و بە زمانی جەستەیان جۆرێک لە شەرم و هەستی ئیستیفزازی و ملکەچیان پێوە دیارە، وەک ئەوەی بڵێن "ناچارین ئەگەر هەرگیز حەزمان نەدەکردن سەردانی تۆ بکەین".\nپێش شیکاریکردنی ئەم وێنەیە دەبێت پەیوەندی هەریەکە لەم دوو لایەنە لەبەرچاوبگرین، کە بە درێژایی یەکساڵی ڕابردوو لە نزمترین ئاستدابووە، ڕیفراندۆمی سەربەخۆیی و لەشکرکێشی سوپای عێراق بۆ ناوچە جێناکۆکەکان، دوو سەرەکیترین ڕووداو بوو، کە پەیوەندی نێوان هەرێم و ناوەندی بەرەو ئاستی خراپ برد (بەجۆرێک چوار مانگە پەیوەندی دیپلۆماسی و سیاسی نێوانیان پچراوە).\nلەم ململانێیەشدا بە دڵنیاییەوە عەبادی براوەیە و هەرێمی کوردستان وەک دۆڕاوێک و سەرۆکی حکومەت و شاندەکەی وەک شکستخواردوو خۆیان دەبینن و چەندین تەنازولاتیان بۆ عەبادی کردووە، تەنیا بۆ ئەوەی دەرگای دانوستانیان بەسەردا دانەخات، ئەمەش بە دڵنیاییەوە ڕۆڵی دەبێت لەوەی هەستی ناوەوەی هەریەکەیان بە شێوەیەکی ڕاستەقینە بەسەر جەستەیانەوە دەربکەوێت.\nسەرباری ئەوەی پیشوازیکردنیان لە فڕۆکەخانە و مامەڵەکردنیان بەپێی پێوست نەبوو، لە پشتی عەبادییشەوە تەنیا ئاڵای عێراق هەڵکرابوو، بەناچاریش لە ڕێگەی فڕۆکەخانەی عێراقەوە سەردانی تارانیانکرد (وەک ئەوەی هەرێم خۆی فڕۆکەخانەی نەبێت).\nئەمەش وەفدی هەرێمی ناچارکرد دوای چوار مانگ لە دەرگای عەبادی بداتەوە، بەیاننامە بڵاوکراوەکەی عەبادییش، دوای ئەم سەردانە هیچ نەبوو بێجگە لە دووبارە کردنەوەی لێدوانەکانی پێشووی، هەموو ئەمانەش لە ڕەهەندی سیاسیەوە سەرکەوتنێکی دیکەن بۆ عەبادی و بەپێچەوانەشەوە بچووکردنەوەی زیاتری هەرێمی کوردستانن.\nبۆ بینینی سەرجەم بەشەکانی نوسەر دەربارەی زمانی جەستە لەماڵپەڕی سنورمیدیا، بگەڕێرەوە بۆ ئەم لینکانەی دانراون.\nبەشی یەکەم: دەروازەیەک بۆ ناساندنی زمانی جەستە.\nبەشی دووەم: واتا شاراوەکانی زمانی جەستەی سیاسیەکان.\nبەشی سێهەم: گرنگی زمانی جەستەی سیاسیەکان لە ناوخۆ و دەرەوەدا.\nبەشی چوارەم: ئاماژەکانی درۆکردن و ڕەنگدانەوەی بەسەر زمانی جەستەی سیاسیەکانەوە.\nبەشی پێنجەم: ئاماژەکانی بەکارهێنانی چاویلکە لە زمانی جەستەی سیاسیەکاندا.\nبەشی شەشەم: ئاماژەکانی گریان وەک بەشێک لە زمانی جەستەی سیاسیەکان.\nبەشی حەوتەم: وەرگێڕدراو: چۆن دەزانیت کەسێک درۆت لەگەڵ دەکات، لەرێگەی زمانی جەستەوە.\nبەشی هەشتەم: ڕۆڵ و گرنگی تەوقەکردن لە زمانی جەستەی سیاسیەکاندا.\nبەشی نۆیەم:واتاکانی حەڤدە جۆری تەوقەکردن لە زمانی جەستەی سیاسیەکاندا.\nبەشی دەیەم: ئاماژەکانی بەرزکردنەوەی دوو پەنجە، لە زمانی جەستەی سیاسیەکاندا.\nبەشی یانزەیەم: لە ئەمریکا کاندیدی سەرکەوتوو دەبێت زمانی جەستەی چۆن بێت.\nبەشی دوانزەیەم: گرنگی زمانی جەستەی کاندیدەکان، لە مێژووی هەڵبژاردنەکانی ئەمریکادا لەساڵی (١٩٦٠هەتا٢٠١٢).\nبەشی سیانزەیەم: زمانی جەستەی ١٦ کاندیدی ئەمساڵی ویلایەتە یەکگرتووەکانی ئەمریکا.\nبەشی چواردەهەم: کاریگەری زمانی جەستەی هیلاری کلینتن، لە بانگەشەکانی هەڵبژاردندا.\nبەشی پازدەیەم: واتا شاراوەکانی زمانی جەستەی دۆنالد ترەمپ.\nبەشی شازدەهەم: گرنگی زمانی جەستە بۆ پێشکەشکار و پەیامنێران.\nبەشی حەفدەهەم: بارزانی و شاندەکەی لەبەردەم عەبادی بە زمانی جەستەیان چیان وت؟


سوپا: ئێمه له هه‌رێمی كوردستان وه‌زاره‌تێكمان هه‌یه به‌ناوی وه‌زاره‌تی پێشمه‌رگه، به‌ڵام نه وه‌زیری پێشمه‌رگه و نه سه‌رۆكی هه‌رێم (كه به قانون فه‌رمانده‌ی گشتی هێزه چه‌كداره‌كانه)، ده‌سه‌ڵاتیان به‌سه‌ر هه‌موو هێزه چه‌كداره‌كانی هه‌رێمی كوردستاندا نیه. به نموونه یه‌كه‌ی ٧٠ و ٨٠ فه‌رمان له دوو مه‌رجه‌عی جیاواز وه‌رده‌گرن. به هه‌مان شێوه به‌رگری و فریاكه‌وتن و هێزه‌كانی زێڕه‌ڤانی (كه هه‌ردوكیان سه‌ر به وه‌زاره‌تی ناوخۆنی) دوو مه‌رجه‌عی جیاوازیان هه‌یه. وابزانم بۆ ئه‌مه‌شیان پێویست به به‌ڵگه هێنانه‌وه ناكات.


پەیامی کۆمیسیۆنی پێشمەرگە بەبۆنەی ڕۆژی ئاڵا و پێشمەرگەی کوردستان\nکۆمەڵانی مافخوازی خەڵکی کوردستان!\nپێشمەرگە ئازا و قارەمانەکانی نیشتمان!\nڕۆژی ٢٦ی سەرماوەزی هەموو ساڵێک بۆ خەڵکی کوردستان\nبە گشتی و تێکۆشەرانی کورد بەتایبەتی، وەبیرهێنەرەوەی ڕووداوێکی مێژوویی و نەتەوەییە. ٧٥ ساڵ پێش ئێستا و لە ڕۆژی ٢٦ی سەرماوەزی ١٣٢٤ی هەتاوی (١٧ی دیسامبری ١٩٤٥) دا بۆ یەکەمجار ئاڵای کوردستان لە شاری مهاباد هەڵکرا. ٣٩ ساڵ دوای ئەم ڕووداوە، حیزبی دێموکراتی کوردستان بە مەبەستی ڕێزگرتن لە ڕۆل و فیداکاریی هێزی پێشمەرگەی کوردستان لە بزووتنەوەی نەتەوایەتیی کوردستان‌دا، ئەم ڕۆژەی بە “ڕۆژی پێشمەرگەی کوردستان” ناودێر کرد. بۆیە ئێستا لە یاد و بیرەوەریی خەڵکی کوردستان و بەتایبەت تێکۆشەرانی دێموکرات‌دا، ڕۆژی ٢٦ی سەرماوەزی هەموو ساڵێک وەک “ڕۆژی ئاڵای کوردستان” و “ڕۆژی پێشمەرگەی کوردستان” ڕێزی لێ دەگیردرێ.\nدیاریکردنی ڕۆژی هەڵکردنی ئاڵای کوردستان بە ڕۆژی پێشمەرگەی کوردستان لە لایەن حیزبی دێموکراتەوە، بڕیارێکی درووست و لە جێی خۆی‌دا بوو. چونکی حیزبی دێموکراتی کوردستان کە لە لایەک هەر لە سەرەتای دامەزرانیەوە لە بەرنامەی دابوو کە “پێویستە لە فکری پاراستنی کوردستان”دا بێ، هەر دوای چەند مانگ لە دامەزرانی، کە کۆماری کوردستانی دامەزراند، لەو باوەڕەدا بوو کە پێویستە هێزێک بۆ پاراستنی کۆماری کوردستان و دەسکەوتەکانی هەبێ. هەر بۆیە فەلسەفەی پێکهێنانی “سپای میللیی کوردستان” کە ناوی “هێزی پێشمەرگەی کوردستان”ی لە سەر دانرا، بۆ ئەم تێڕوانینە دەگەڕێتەوە. ئاڵای کوردستان و هەڵکردنی لە لایەن حیزبی دێموکراتی کوردستان و کۆماری کوردستانەوە، بەشێکی هەرە گرینگ و ئەساسیی دەسکەوتەکانی بزووتنەوەی نەتەوایەتیی خەڵکی کوردستانە، بۆیە پاراستنی ئەم دەسکەوتە ڕاستەوخۆ دەکەوتە ئەستۆی هێزی پێشمەرگەی کوردستان و تا ئێستاش ئەوە بە شێوەی عەمەلی ئەم ئاڵایە کە هێمای مان و مەوجوودیەتی نەتەوەی کورد و بزووتنەوە مافخوازانەکەیەتی، لە لایەن هێزی پێشمەرگەی کوردستانەوە پارێزگاریی لێ دەکرێ.\nجیا لە هەموو ئەمانە چ لە سەردەمی کۆماری کوردستان و چ لە قۆناغەکانی دیکەی خەباتی حیزبی دێموکرات و حیزبەکانی دیکەی کوردستان‌دا بەرانبەر بە ڕێژیمەکانی پاشایەتی و کۆماری ئیسلامی لە ئێران، خەبات و بەرەنگاریی هێزی پێشمەرگەی کوردستان لە پێناو پارێزگاری لە خاک و خەڵکی کوردستان و بەرەوپیشبرنی ئەو پەیام و ڕەسالەتانەی کە لە هێمای ئاڵای کوردستان‌دا خۆ دەنوێنن، بەشی هەرە پڕدەسکەوت و پڕ لە شانازیی بزووتنەوە گەورە نەتەوایەتییەکەیە. ئەگەر هەڵکردنی ئاڵای کوردستان لە لایەن حیزبی دێموکراتی کوردستان و کۆماری کوردستانەوە بە مانای هۆوییەت و کەسایەتیی پێبەخشینێکی زاتی بە نەتەوەی کورد و نیشتمان و خەباتەکەی بوو، دامەزرانی هێزی پێشمەرگەی کوردستان و ئەو دەور و ڕۆڵە پڕ لە فیداکاری و قارەمانەتییەی کە ڕۆڵەکانی خەڵکی کوردستان لە چوارچێوەی پاڕێزگاری لە خەڵک و نیشتمانەکەیان‌دا گێڕایان و لە بەجێگەیاندنی ئەم ئەرکە پیرۆزەدا بەردەوامن، شانازییەکی گەورە و گرانە.\nئاڵای کوردستان و هێزی پێشمەرگەی کوردستان وەک دوو دەسکەوت و میراتی کۆمارە مەزنەکەی کوردستان، لە بزووتنەوەی نەتەوایەتیی خەڵکی کوردستان و تێڕوانینی کۆمەڵانی خەڵکی کوردستان‌دا وەک دووانەی لێکدانەبڕاو و بەشێک لە ماهییەتی خەباتی شوناسخوازانەی ئەم میللەتە بە پیرۆزییەوە سەیر دەکرێن و ڕێزیان لێ دەگیردرێ. بە خۆشییەوە ئەو پەیام و داخوازیانەی کە هێزی پێشمەرگەی کوردستان لە پێناوی‌دا خەبات دەکات و فیداکاری بۆ کردوون و دەیکات، لە سەر ئاستی کۆمەڵگەی نێونەتەوەیی‌دا وەک بنەما و پڕنسیپگەلی ڕەوا و ئینسانی پێناسە دەکرێن و ناو و ڕۆڵی پێشمەرگە ئێعتبارێکی جیهانی وەرگرتووە.\nبۆیە لە یادی ٢٦ی سەرماوەز (ڕۆژی ئاڵا و پێشمەرگە)دا حیزبی دێموکراتی کوردستان کە خاوەنی بیرۆکە و دامەزرێنەری هەردوو ئەم دەسکەوتە مێژوویی و نەتەوەییانەیە بە شانازییەوە ڕێز لە خەبات و تێکۆشانی هێزی پێشمەرگەی کوردستان و تەواوی ئەو کەسانە دەگرێت کە چ لە ئێستا و چ لە ڕابردوودا وەک پێشمەرگە لە پێناو ئامانجە بەرز و ڕەواکانی خەڵکی کوردستان‌دا ڕۆڵیان گێڕاوە. بە دڵنیابوون لە هەڵکردنی سەرلەنوێی ئاڵای پیرۆزی کوردستان لە شار و ناوچەکانی ڕۆژهەڵاتی کوردستان، لە پێناو وەدەسهێنانی ماف و ئازادییەکانی خەڵکی کوردستان‌دا پێشمەرگانە بەردەوام دەبین.\nسڵاو لە ٢٦ی سەرماوەز، ڕۆژی ئاڵای پیرۆزی کوردستان و پێشمەرگەی کوردستان،\nسڵاو لە پێشمەرگە قارەمانەکانی کوردستان،\nبەرز و شەکاوە بێت ئاڵای پیرۆزی کوردستان.\n٢٤ی سەرماوەزی ١٣٩٩\n١٤ی دیسامبری ٢٠٢٠


ئەگەر بڵێین کە تورکیای ئەردۆغان هاوکاری چەتەکانی داعشی کردووە لە ڕووی ئابووری و سەربازیەوە لە سەرەتای داگیرکردنی ناوچەکانی سوریادا تا شکستهێنانیان، بێ شك بوختان نیە! تورکیا یارمەتیەکانی و کڕین و فرۆشتنی پێترۆڵی (نەوت) لەگەڵ داعشدا بە ئاشکرا دەکرد، بێگومان ئەمەریکا و ئەوروپا ئاگاداری ئەو کارە بوون،\nلە ساڵێ ٢٠١٥ دا ڕوسیا قافلەیەک تانکەری پێترۆلی داعشان بۆمباران کرد کە بەرەو تورکیا دەڕۆشتن، بەوە ئەچێت کوڕەکەی ئەردۆغانیش دەستی لەم کڕین و فرۆشتنەیا هەبێت!\nهەر لەسەرەتای داگیرکردنی خاکی کوردستان و سوریا لەلایەن داعشەوە چاوپۆشیەکی سەرسوڕهێنەر لە کردەوەکانی سوپای تورکیا دەکرا لە لایەن ووڵاتانی ڕۆژئاواوە. سوپای تورکی هەر لە ساڵانی ٢٠١٥، ٢٠١٦، ٢٠١٧، ٢٠١٨ وە بە فەرمی پەلاماری زۆر ناوچەی کوردستانی سوریای دا، بە چەکی قورس کوشتارێکی زۆری لە پێشمەرگە کوردەکان کرد بێ ئەوەی هیچ ووڵاتێکی ڕۆژئاوا بێتە دەنگ بەکردار، هەموو بەیەک دەنگ ووتیان " ئیتر چەك و تەقەمەنی بە ووڵاتی تورکیا نافرۆشین"! ئەو بڕێارە وەکو نوکتەیەک وایە کە کەس پێکەنینی پێ نایەت....\nئینگلتەرا لە ساڵی ٢٠١٧ دا بایی ٦٦٠ ملیۆن ئێورۆ چەکی بە تورکیا فرۆشتووە. چەکی بە تورکیا فرۆشتووە. فەرەنسا لە ساڵی ٢٠١٨دا بایی ٤٥،١ ملیۆن ئێورۆ چەکی بە تورکیا فرۆشتووە. هەروەها ئەڵمانیا بایی ٢٤٣ ملیۆن ئێورۆ چەکی بە تورکیا فرۆشتووە. لە نێوان ساڵانی ٢٠١٤ و ٢٠١٨ دا ئیتالیا بایی ٨٩٠ ملیۆن ئێورۆ چەکی بە تورکیا فرۆشتووە، تەنها لە ساڵی ٢٠١٨دا بایی ٣٦٢،٣ ملیۆن ئێورۆ. ئەم کڕین و فرۆشتنانە هەمووی پاش دەستدرێژیەکانی تورکیا بۆ سەر کوردستانی سوریا بەتایبەت دێت.\nبەپێی ڕاپۆرتێکی کۆمیسیۆنی ئەوروپا، لە ساڵی ٢٠١٨دا کۆی گشتی ئاڵوگۆڕی ئابووری نێوان یەکێتی ئەوروپا و تورکیا بایی ١٥٣،٤ ملیار ئێورۆ بووە. فرۆشتنی کەلوپەلی جیاواز لە یەکێتی ئەوروپاوە بە تورکیا بایی ٧٧،٣ ملیار ئێورۆ بوو، بە پێچەوانەوە، واتە تورکیا بایی ٧٦،١ ملیار ئێورۆ کەلوپەلی بە یەکێتی ئەوروپا فرۆشتووە، بە گشتی، لە ساڵی ٢٠١٨ دا لە ٪٤٢ ی هەموو ئالوگۆڕە ئابووریەکانی تورکیا لەگەڵ ئەوروپادا بووە.\nلە ساڵی ١٩٢٣ دا ئەو ووڵاتانەی کە جنگی جیهانی یەکەمیان بردەوە، بە تایبەت ئینگلتەرا و فەرەنسا، تورکیای نوێیان لەسەر پاشماوەی ئیمپراتۆرێتی عوسمانی دروست کرد بۆ بەرژەوەندی خۆیان (ئەوروپا). ووڵاتی تورکیایان وەکو سەنگەر و قەڵغانی هێڵی پێشەوەی کەپیتالیزم بەکار دەهێنا دژ بە بڵاوبوونەوەی کۆمونیزمی سۆڤێێتی کە ئەو کاتە لە سەرەتای تەشەنەکردنیا بوو، هەروەها تورکیا وەکو بنکەیەکی سەربازی وابوو بۆ بۆ ئەو ووڵاتانە بۆ کونترۆڵکردنی هەموو ناوچەکانی ڕۆژهەڵاتی ناوەڕاست.\nشەڕی داعش باشترین تاقیکردنەوە بوو بۆ زانینی هەڵوێستی ووڵاتانی ڕۆژئاوا دەربارەی کێشە و سەربەستی گەلی کورد، دەرکەوت چۆن کۆتایی هات..\nئەوروپا و ئەمەریکا هەرگیز دەستبەرداری تورکیا نابن لەبەر خاتری ئێمەی کورد، ئەوان دەڕواننە بەرژەوەندی ئابوری و سیاسی خۆیان، هەمیشەش وایان کردووە. بە داخەوە، هەر لەسەدەکانی پێشووەوە، ساویلکەیی و نەفامی و زۆر جاریش خۆفرۆشی میوانی ئێمەی کورد بووە، هەتا ئێستاش کڵۆڵی ئەو دەردەی خۆمانین.


هەرچەندە ترسی توڵەسەندنەوەیان لەسەرەهـەزاران ئـاوارە بـەزۆر لە كـەمپـەكان دەركـران\nكەركوك/ هاوینی 2017/ دوو ژن شیر بە منداڵەكانیان دەدەن، دوای ئەوەی لە قەزای حەویجەی ژێر دەسەڵاتی داعشەوە بەرەو كەركوك هەڵاتن فۆتۆ: كەركوك ناو\nكاروان ساڵحی و ئەمیر خانەقینی\nتەواوی كەمپەكانی كەركوك، دیالە و سەڵاحەدین چۆڵكران و ئاوارەكان بۆ زێدی خۆیان گەڕێنرانەوە، ئەوانەشی كە خواستی گەڕانەوەیان نەبوو خێوەتەكانیان لێ وەرگیرایەوە و روبەڕوی ئایندەیەكی نادیار كرانەوە.\nچۆڵكردنی تەواوی كەمپی ئاوارەكانی ئەو سێ پارێزگایە ئەم هەفتەیە چووە بواری جێبەجێكردنەوە، ئەوەش دوای شەش ساڵ دێت لە ئاوارەبونی سەدان هەزار كەس لە عیراق بەهۆی شەڕی داعش و خراپی دۆخی ئەمنی ناوچەكانیان.\nعەلی غازی، بەڕێوەبەری فەرمانگەی کۆچ و کۆچبەرانی خانەقین، پێنجشەممە 3ی كانونی یەكەم بە (كەركوك ناو)ی وت "لە نێوان 11ی تشرینی دووەم بۆ 28ی هەمان مانگ، هەردوو كەمپی ئاوارەكان لە خانەقین داخران، لە ئێستادا هیچ خێزانێک لە کەمپی ئاوارەکانی خانەقین نیشتەجێ نییە و كۆتاییمان بە ژیان لەژێر خێوەت و كەمپەكان هێنا، ئەوەش لەسەر بڕیاری حكومەتی عیراق".\nئەو بڕیارەی حكومەت لە پارێزگای دیالە ناڕەزایی بەدواداهات بەهۆی لەبەرچاونەگرتنی ئەوانەی كێشەی عەشایەرییان هەیە و ناتوانن لەبەر مەترسی لەسەر ژیانیان بگەڕێنەوە زێدی خۆیان. یان ئەوانەی تۆمەتبارن بە بونی پەویەندی لەگەڵ داعش لە سەرەتای هاتنی ئەو رێكخراوە بۆ عیراق.\nكەركوك/ كانونی یەكەمی 2020/ دواین كەمپ لە ناحیەی لەیلان داخرا و كۆتایی بە ژیان لەژێر خێمەكاندا هێنرا فۆتۆ: كاروان ساڵحی\nتەها ئەحمەد، ئاوارەیەکی دانیشتوی کەمپی ئاوارەکانی ئەڵوەن بوو لە خانەقین، هەفتەی رابردوو لە كەمپەكەی دەركرا، هەرچەندە پێداگری زۆری كرد لەوەی بمێنێتەوە و وتی "ژیانی خۆم و خێزانەكەم پارێزراو نەبوو، بەهۆی ئەو كێشە عەشایەرییەی بەهۆی شەڕی داعشەوە لە ناوچەكەمان دروستبوو و بووە هۆی روخاندنی خانوو و لەناوبردنی موڵك و ماڵم".\n"بەپێی بڕیاری حكومەت دەبوو بگەڕێمەوە ناوچەی خێلانییە لە شارەبان – نزیك سنوری ئێران و عیراق -، بەڵام لەوێ کێشە و ناکۆکیییە عەشایەرییەکان چارەسەرنەكراون و ناتوانم بگەڕێمەوە"، تەها ئەحمەد وایوت.\nلەوێ کێشە و ناکۆکیییە عەشایەرییەکان چارەسەرنەكراون و ناتوانم بگەڕێمەوە\nهەر بۆیە تەها دوای لێسەندنەوەی خێوەتەكەیی و داخستنی كەمپەكە، خانویەكی بەكرێ لە قەزای خانەقین گرت، لەكاتێكدا دەڵێت "ئیشوكارم نییە و ناتوانم بژێوی منداڵەكانم پەیدابكەم".\nوەزارەتی ناوخۆی عیراق، لە سەرەتای دەركردنی بڕیاری چۆڵكردنی كەمپەكاندا، جەختیكردەوە لەوەی بڕیارەكە ئارەزومەندانەیە و ئەوانەی كێشەیان هەیە دەتوانن لە كەمپەكان بمێننەوە، بەڵام ئەوە لەبەرچاونەگیرا و لانیكەم 60 خێزان لە دیالە بە ناچاری لەناو شارەكان نیشتەجێ بون.\nعەلی غازی، بەڕێوەبەری فەرمانگەی کۆچ و کۆچبەرانی خانەقین، لەبارەی ئەو كێشەیەوە جەختیكردەوە لەوەی ئەو خێزانانە رێگەپێدانیان بۆ كراوە تا لەناو خانەقین نیشتەجێبن.\n"ئەو 60 خێزانە كێشەی عەشایەرییان بۆ دروستبووە و گرفتەكەیان چارەسەر نەكراوە... ماڵەکانیان روخێنراوە"، عەلی وایوت.\nبۆیە چارەنوسێكی نادیار چاوەڕێی ئەو ئاوارەانە دەكات كە ناتوانن بگەڕێنەوە زێدی خۆیان و گرەنتی پاراستنی ژیانیان پێنەدراوە.\nڤیدیۆ: كۆنگرەی سەرۆك هۆز و عەشیرتەكانی عەرەب لە بارەی پرسی گەڕاندنەوەی ئاوارەكان\nلە ناوەڕاستی ئەم هەفتەیە، ئیدارەی پارێزگای سەڵاحەدین چۆڵكردنی تەواوی كەمپەكانی راگەیاند، هاوكات ئیدارەی پارێزگای كەركوكیش بە هەمان شێوە دەرگای تەواوی كەمپەكانی داخست.\nعەمار سەباح، بەڕێوەبەرى فەرمانگەى کۆچ و کۆچبەرانى كەركوك، بە (كەركوك ناو)ی وت "ئێستا هیچ ئاوارەیەك لە كەمپەكانی كەركوك نەماون و دەرگای كەمپەكانمان بەیەكجاریی داخست".\nلە سەرەتای سەرهەڵدانی شەڕی داعش لە حوزەیرانی 2014ەوە 40 هەزار ئاوارە رویان لە كەركوك كرد و بەسەر شەش كەمپدا دابەشكران. لە دوای كۆتاییهێنان بەشەڕی داعش لە كۆتایی 2017ەوە دەستكرا بە گەڕاندنەوەیان و ئەو پرۆسەیە تا كۆتایی ئەم هەفتەیە بەردەوامبوو.\nهەر خێزانێكی ئاوارە بڕی ملیۆنێك و 500 هەزار دیناری پێدراوە لەكاتی گەڕانەوەیەدا.\n"ئەوەی لە سەردەمی داعش دەستى سور بوو بە خوێنی هاوڵاتیان خرایە زیندانەوە، بەڵام هاوسەر و منداڵەکانیان کە هیچ تاوانێکیان نەبووە، گەڕێنرانەوە شوێنی خۆیان، ئیتر كەس نابێت لە كەمپ بمێنێتەوە"، عەمار وایوت.\nهاوسەر و منداڵانی داعش-یش گەڕێنرانەوە شوێنی خۆیان، ئیتر كەس نابێت لە كەمپ بمێنێتەوە\nئەوەش لەكاتێكدایە بەشێك لەوانەی لەكاتی شەڕی داعشدا بەیعەتیان بەو رێكخراوەدا، ئێستا ژن و منداڵەكانیان ترسی تۆڵەسەندنەوەیان لەسەرە، بۆیە داوایان دەكرد لە كەمپەكان بمێننەوە تا ژیانیان پارێزراو بێت.\nگوێنەدان بەو خێزانانە لە ماوەكانی رابردودا ناڕەزایی رێكخراوە نێودەوڵەتییەكانی بەدواداهات، بەبێ ئەوەی ئەو ناڕەزاییە كاریگەری هەبێت لەسەر بڕیاری حكومەتی عیراق لەو سێ پارێزگایە.\nلە 3ی كانونی یەكەم، رێبەر ئەحمەد، وەزیری ناوخۆی حكومەتی هەرێم سەردانی بەغدای كرد و بۆ پرسی ئاوارەكانی پارێزگای دهۆك لەگەڵ وەزارەتی كۆچ و كۆچبەرانی عیراق كۆبونەوە.\nلە كۆبونەوەكەدا هەردوولا رێككەوتن گەڕاندنەوەی ئاوارەكانی ئەو پارێزگایە بە رەزامەندی خۆیان بێت، نەك زۆرەملێ.\nشێخ ئەحمەد موهێرى، کەسایەتى دیارى قەزاى حەویجە، دوای چۆڵكردنی كەمپەكانی كەركوك بە (كەركوك ناو)ی وت "رێکەوتنێک هەیە لە نێوان دەزگا ئەمنییەکان و سەرۆک هۆزەکان بە رێگەپێدانی کەسوکارى داعش بۆ گەڕاندنەوەیان بۆ شوێنی خۆیان و پاراستنی ژیانیان".\nشێخ ئەحمەد وتی "پێویستە هەموو عەشیرەتەكان ئەو رێككەوتنە جێبەجێبكەن و حكومەتیش چاودێری رێككەوتنەكە بكات تا ژیانی ئەو خێزانانە پارێزراوبێت".\nرێكخراوێكی نێوده‌وڵه‌تی له داخستنی كه‌مپه‌كانی عیراق نیگه‌رانه


راكرنا ئه‌لغامێن ئالۆز د سیاسه‌تێ دا\n2019-05-08 [10:58 AM]\nهه‌موو نڤیسه‌ر و رۆژنامه‌نڤیس سه‌رده‌رییێ ل گه‌ل دیاركرنا میناكان دكه‌ن، پێشمه‌رگه ژى پێگیریێ ب فه‌رمان و پیڤاژۆیا سه‌ركرده‌یا خوه دكه‌ن، مافێ وانه و ئه‌ركێ وانه، له‌ورا من ژى ئه‌ڤ مژاره خسته روو و دوور ژ مه‌دحه‌كرن یان رۆتینبوونا گۆتاره‌كێ ئه‌ڤ تێكستێ ڤه‌كرى نڤیسى و ئینا زمان، دا كو پشتراستیه‌ك بۆ خه‌لكێ خوانده‌ڤان دیار بیت كو بزانن كه‌سێن زانا و مه‌زن و جهێ باوه‌ریێ دێ ڤى وه‌لاتێ برێڤه‌به‌ن و سه‌ركێشیا وى كه‌ن..\nئه‌ڤجا گرۆڤه‌یێن مه چنه؟!، هنده‌ك په‌یڤینان دێ ئینم زمان و هوون بخوینن، كى بوو خودانێ ڤێ گۆتنێ.. ئه‌ڤ قووناغه دێ تێپه‌ریت.!! یان ده‌مێ جۆرێن دوژمنێن هۆڤ هاتین و هه‌ولێن ژناڤبرنا ملله‌تێ كورد كرین و ..هتد.\nئه‌ڤجا ده‌وله‌تمه‌دارێ كوردستانێ وه‌كو سه‌میانێ ئێكرێزیێ باوه‌ریێ دزانیت هه‌تا ناڤمالا كوردى ئێكگرتى نه‌بیت، ئه‌و ده‌رزێن مایین ژى راستڤه نابن، ژ به‌ر وان پره‌نسیپێن برایه‌تیێ و هه‌ڤدو قه‌بوولكرنێ، دڤێت ده‌روون و چاوانیا هزركرنێ و سه‌ره‌ده‌ریێ بهێته زانین بۆ گیانێ هه‌ڤنشتیمانیان بهێته ڤه‌گه‌ریان، له‌ورا مه دیت چه‌ندى ده‌رزه‌ك و په‌قه‌ك په‌یدا ببا، ده‌ملده‌ست د هانێ دچوو و ئه‌و ئاریشه چاره‌سه‌ر دكر، چه‌ندى دووركه‌فتن په‌یدا دبا هه‌ر دا هه‌موو بۆچوونان نێزیك كه‌ت و هه‌یڤیان د دلێ خه‌لكێ خوه دا چینیت، هه‌روه‌كو گه‌له‌ك جاران زیان ژى ب پارتى دیمۆكراتى كوردستان دكه‌فتن پێخه‌مه‌تى هه‌ڤدوقه‌بوولكرنێ و رازیكرنا لایه‌نێن دیتر، واته هه‌موو رێكێن ئاسته‌نگدانێ دابڕین و نه‌چاركرن هه‌موو بهانه‌یێن خوه بدووماهى بینن و راده‌ستى راستیێ و لۆژیكى ببن، ئێدى گه‌هشته راده‌كى نه تنێ هه‌ڤوه‌لاتیان تۆره‌بوونا خوه دیاركرن ل هه‌مبه‌رى ڤان حزبان، به‌لكو هه‌ر ئه‌ندامێن وان حزبان بخوه ژى نه‌قۆله‌بوون و بێزار بوون ژ وان بهانه‌یێن بێهانه!! كا چاوا پارتى هه‌رده‌م نه‌تنێ دۆست و هه‌ڤال به‌لكو دوژمن ژى نه‌چار كرینه ل دووڤ پارتى به‌رده‌ن و بهێنه سه‌ر رێكا حه‌ق، نه‌ك ب توند و زالبوونێ، به‌لكو ب نه‌رمیا خوه و سینگفره‌هیا خوه، سه‌ره‌راى هند پیلانێن مه‌زن و خیانه‌تكرنێن لێ هاتینه‌كرن، به‌لێ هه‌ر حزب ولایه‌نێ یا راست و حه‌ق بۆ خه‌لكێ خوه بخوازیت، ئێدى دادوه‌ریا ئه‌سمانى ژى دێ پشتا وێ بیت، و هه‌ر دێ بسه‌رئێخیت، له‌ورا ژى ئه‌ڤه دووماهى به‌ربه‌ست بوو د دووماهیا سیناریۆیا ڤى فلمى دا و چاوا مه دیت به‌رى چه‌ند رۆژه‌كا سه‌ركێشێ رێخراوا تیرۆرستى یا داعشێ دانپێدان ب دۆراندنا خوه كر ل شه‌رێ باهۆزێ، ئێدى ئه‌و وه‌لاتێن ئاسته‌نگ ددانان د رێیا به‌رژه‌وه‌ندیا گه‌لێ كوردستانێ ژى دێ نه‌چارى وێ دۆراندنێ بن، چونكو هه‌موو رێك تاقیكرن كو حوكمه‌تا هه‌رێمێ ژناڤبچیت، و نه‌چوو به‌لكو بهێزتر لێهات، ئه‌ز دوور نابینم كو گیرۆبوونا ڤێ حوكمه‌تێ ژى ده‌ستێن ده‌ره‌كى تێدا هه‌بوون، ب وێ هزرێ هه‌كه حوكمه‌ت پێكنه‌هات، ئێدى خه‌لك دا بێزار بیت ژ ڤێ گیرۆبوونێ چونكو ده‌نگێ خوه ژ مێژه دایى و دا هه‌یبه‌تا حوكمه‌تێ ل پێشچاڤێن خه‌لكى ل كێمێ بده‌ت! خواستن ره‌وشێ بگه‌هیننه وى راده‌ى كو خه‌لك خوه بكوژیت ژ به‌ر ژێكێبژاله‌بوونا ناڤمالا كوردى!!. ئه‌ڤه ژى جۆره‌كێ شه‌رێ ده‌روونى یێ شه‌تره‌نجى یه، دوژمنێن مه‌زن ل پشت مه‌را بۆ دادرێژن، هه‌لبه‌ت ب پێشكێشكرنا مه‌رجێن ته‌عجیزى، حوكمه‌ت دێ گیرۆ بیت، چونكو نابیت ژى ئه‌ز حه‌قێ خوه ل دووڤ ته‌به‌رده‌م حه‌تا راده‌یه‌كى ته نڤیا من ده‌نگ هه‌بن بۆ خوه یا زێده‌تر ژ یا خوه دابنى، هه‌كه لایه‌نه‌ك غه‌درێ ل خوه بكه‌ت و ل وان زۆرینه‌یا ده‌نگێن خه‌لكێ خوه بكه‌ت ژى خودێ قه‌بوول ناكه‌ت، هه‌روه‌سا گونه‌هه مرۆڤ زێده‌ى حه‌قێ خوه‌ببه‌ت، بۆ وێ خه‌ونا كو مله‌ت پێشنه‌كه‌ڤیت و نه‌گه‌هیته ئارمانجێن خوه یێن راسته‌قینه، یا گرنگ ئه‌وه هه‌ڤسه‌نگى یا ئالۆز بوو یا سه‌خت بوو، كه‌سێ باوه‌ر نه‌دكر دێ ب سه‌ره‌كى كه‌ڤیت، به‌لێ ل دووماهیێ ئه‌م ب ده‌مى خساره‌ت بووین و گیرۆبوون ئه‌و زیان بوو یا دوژمنى بۆ مه دارێتى و دانایى به‌لێ ئه‌و ئیراده‌یا ئاسنى یا ب هێز شیا مه ژ ناڤ هه‌مى كۆلگه‌هێن مین و ئه‌لغامان را ده‌رباز كرین و گه‌هاندینه كنارێ ئێمن...\nئەم هەواڵە 6550جار خوێندراوەتەوە


Monday, 11.07.2016, 0:20\nبه‌پێى زانیارییه‌کانى ڕۆژنیوز، تورکیا هێزێکى دیکه‌ى له ده‌روازه‌ى ئیبراهیم خه‌لیله‌وه هێناوه‌ته زاخۆ و له شه‌نگالیش هه‌وڵ ده‌دات به جلى پێشمه‌رگه‌وه بچێته ناو شه‌نگاله‌وه.\nبه پێى ئه‌و زانیاریانه‌ى له چه‌ند سه‌رچاوه‌یه‌وه به ڕۆژنیوز دراون، دوێنێ ئێواره تورکیا نزیکه‌ى 10 ئۆتۆمبێلى پڕ له سه‌ربازى له ده‌روازه‌ى ئیراهیم خه‌لیله‌وه هێناوه‌ته زاخۆ، هه‌روه‌ها له شه‌نگالیش جموجوڵى زیاتر کردوه.\nچه‌ند سه‌رچاوه‌یه‌کى ئاگادار که نه‌یانویست ناویان بڵاوبکرێته‌وه، بۆ رۆژنیوز ئاماژه‌یان بۆ ئه‌وه کرد، که دوێنێ 10 ئۆتۆمبێلى سوپاى تورکیا به پڕ له سه‌ربازه‌وه هاتوونه‌ته زاخۆ، هه‌روه‌ها له شه‌نگالیش سه‌ربازانى تورکیا ئاماده‌کارى ئه‌وه ده‌که‌ن، به جلى پێشمه‌رگه‌وه بچنه ناو شه‌نگاله‌وه.\nبه‌پێى سه‌رچاوه‌کانى رۆژنیوز، پارتى دیموکراتى کوردستان/ عێراق له‌و جموجۆڵانه‌دا هاوکارى تورکیا ده‌کات.\nپێشتریش به‌رپرسانى باڵاى تورکیا به جیا جیا ئاماژه‌یان بۆ ئه‌وه کردوه، که "رێگه ناده‌ین شه‌نگال ببێته قه‌ندیلێکى دیکه". هه‌روه‌ها پارتیش چه‌ندین جار هه‌وڵى داوه گه‌ریلاکانى هه‌په‌گه له سنورى شه‌نگال نه‌مێنن. به‌رپرسانى پارتیش ئه‌وه‌یان نه‌شاردوه‌ته‌وه، که "ڕێکه‌وتنى 50 ساڵه‌یان له‌گه‌ڵ تورکیا" هه‌یه.


سێبەری گۆڕو بەرزایی\nگۆڕەکان کۆمەک بەکەس ناکەن، سەرکردە کۆچکردووەکان بەردێک ناخەنە سەر دیواری ئەم ئەزموونە. باوکان منداڵەکانیان جێهێشتووەو لەسەر قەبرەکان دەگرین، بەگردەکاندا هەڵدەگەڕێن و فرمێسکی درۆ و بێ ئەوەی غوسڵ دەرکەن فاتیحا دەخوێنن.\nکۆمپانیاو پۆست و پارەکانیان جێهێشتووەو لەسەر گۆڕی مام نمایش دەکەن. لەجیاتی فاتیحای سەر گۆڕەکان، پارلەمان لەفاتیحا بپارێزن کە لەمێژە مردووە و کەس نیە بینێژێ. پارتەکەی مام تەنها پارلەمانی لەبەردەستەو پارلەمانیش لەگۆڕی مردو دەچێت دەنگی لێوە نایا.\nگۆڕی سەر گردەکان گریانی ناوێ، لەجیاتی فرمێسکی سەر گۆڕەکان بۆ ئەزموونێک بگرین کە خۆتان نابوتتان کردو هەر خۆتان واتانکرد ئەزموونی ئێمە شایەنی گریان و فاتیحا و جێهێشتن بێت.\nهەموو خزمەتگوزارییەکیان کرد بەکەرتی تابیەت، تەنها سەردانی گۆڕەکان بۆ گشت. پێکەنین و ژیانی خۆش بۆ نوخبەیەکی تایبەت و گریانی سەر گۆڕەکان بۆ گشت، چونە قوتابخانە تایبەت و چوونە سەر قەبرەکان بۆ گشت، کارەبای ماڵ بۆ کەرتی تایبەت و ڕووناکی بلاجکتۆری سەر گۆڕەکان بۆ گشت. ماچی دۆلاری سەوز بۆ کەسی تایبەت و ماچی کێلی سەر گۆڕەکان بۆ گشت.\nلەسێبەری گردو گۆڕەکان سڵ بکەنەوە، سێبەری ئەو سەرکردانەی کە تەنها باوکی کوڕەکانیان بوون نەک میللەت.


نووچە نێت | ڕاستگۆیی بێ لایەنی| سه‌رۆكی مه‌ده‌غشقه‌ر له هه‌ولێكی تیرۆركردن رزگاری بوو\nJuly 2021 22 - 16:12:26\nنووسینگه‌ی داواكاری گشتی مه‌ده‌غشقه‌ر رایگه‌یاند، چه‌ند كه‌سێكی ناوخۆ و بیانی پلانێكیان دانا بوو، بۆ تیرۆكردنی ئه‌ندرییه راگولینا، به‌ڵام پیلانه‌كه شكستی پێ پێهێندرا و ژماره‌یه‌ك گومانلێكراویش ده‌ستگیركراون.\nئه‌مڕۆ پێنج شه‌ممه (22)ی ته‌مووزی (2021) ماڵپه‌ڕی (عه‌ره‌بیه) بڵاویكرده‌وه داواكاری گشتی له مه‌ده‌غشقه‌ر له به‌یاننامه‌یه‌كدا رایگه‌یاند، "ژماره‌یه‌ك هاووڵاتی ئه‌و وڵاته و خه‌ڵكانی بیانیان ده‌ستگیركردووه، پیلانی كوشتنی سه‌رۆكی ئه‌و وڵاته‌یان هه‌بووه".\nسه‌باره‌ت به‌هه‌بوونی كه‌سانی بیانی له‌ناو ده‌ستگیراوه‌كان، به‌گوێره‌ی به‌یاننامه‌كه‌ی داواكاری گشتی، دوو هاووڵاتی فه‌ڕه‌نسی له‌و وڵاته ده‌ستگیركراون به‌تۆمه‌تی هه‌بوونی په‌یوه‌ندی به‌و پیلانگێڕییه بۆ كوشتنی سه‌رۆكی ئه‌و وڵاته.\nئه‌ندرییه راگولینا له (2019) دوای ركابه‌ڕه‌یه‌كی به‌هێزی هه‌ڵبژاردنه‌كان و لێدانی تانه له‌به‌رده‌م دادگای ده‌ستووری وڵاته‌كه‌ی دژ به ركابه‌ره‌كه‌ی بوو به‌سه‌رۆكی مه‌ده‌غشقه‌ر.\nمه‌دغشقه‌ر یه‌كێكه له‌گه‌وره‌ترین دوورگه‌كانی جیهان ده‌كه‌وێته خواری باشووری رۆژهه‌ڵاتی كه‌ناره‌وه‌كانی ئه‌فریقیا، به دیاریكراوی به‌شی رۆژئاوای زه‌ریای هندی.


فازڵ میرانی: ئه‌گه‌ر عه‌للاوی كاندیدی هه‌رێم قبووڵ نه‌كات ئێمه‌ش ئه‌ومان قبووڵ نییه\nفازڵ میرانی، سکرتێری مەکتەبی سیاسی پارتی دیموکراتی کوردستان، باس لە مەرج و داواکاریی کورد دەکات بۆ بەشداری کردن لە کابینەی نوێی حکوومەتی عێراقی و بژاردەکانی بەردەم کورد، دەشڵێت ئەم بۆچوونانە بۆچوونی کوردستانییە کە لەکۆبونەوەی هەموو لایەنە سیاسییەکانی هەرێم لەسەرۆکایەتیی هەرێم خستمانەڕوو. "\n"نه‌ك هه‌ر ئێمه به‌ڵكو لای ته‌واوی هێزه‌كانی عێراق له شێوازی مامه‌ڵه‌ی عه‌لاوی ڕازی نیین."\nمیرانی، لەسەرەتای وتووێژەکەدا له‌گه‌ڵ به‌شی كوردی ده‌نگی ئه‌مریكا، ڕایگەیاند:" من وه‌ك پارتییه‌ك قسه ناكه‌م، به‌ڵكو وه‌كو كوردستانییه‌ك قسه ده‌كه‌م. عه‌لاوی وا ده‌زانێت له مه‌ریخه‌وه هاتووه، نازانێت " ئه‌صله‌ن " عێراق وڵاتێكه له‌ساڵی 1958 وه له‌سه‌ر سێ كوچكه‌كه‌ی سوننه و شیعه و كورد دروستبووه كه عبدالكریم قاسم هاتووه‌ته سه‌ر حوكم، محەمەد نەجیب ڕوبەیعی، سەرۆکی ئەنجوومەنی سەرکردایەتی، سوننه بووه، محەمەد مه‌هدی كوبه شیعه بوو، خالید بن نەقشه‌به‌ندی كورد بووه. ئه‌م هه‌موو حیزبانه خه‌باتیان كردووه، به‌تایبه‌تی ئێمه‌ی كورد شۆڕشمان كردووه، دنیایه‌ك " شه‌هیدمان " داوه، ئه‌كرێ ئه‌مڕۆ حه‌قی ئه‌وه‌مان نه‌بێ وه‌كو كیانێكی فیدڕاڵی كاندیدی خۆمان دابنێین كه نوێنه‌رایه‌تیمان بكات له عێراق؟!" له‌به‌ر ئه‌وه، ئه‌مه ڕه‌تكراوه‌یه نه‌ك هه‌ر لای ئێمه به‌ڵكو لای ته‌واوی هێزه‌كانی عێراق و، له شێوازی مامه‌ڵه‌ی عه‌لاوی ڕازی نیین، هه‌ندێكیان بێ ده‌نگن، هه‌ندێكیان قسه ده‌كه‌ن، هه‌ندێكیان له‌وانه‌یه ڕازی بن. به‌ڵام له‌ڕاستیدا، ئه‌و ئه‌گه‌ر ئه‌مه‌مان بۆ قبووڵ نه‌كات، له‌به‌رامبه‌ریشدا ئێمه‌ش ئه‌ومان(عەلاوی)" قبووڵ نییه."\n" ئه‌وه‌ی عەللاوی دەیکات کودەتای پێنجه‌مه" \nسەبارەت بەوەی ئەگەر کورد بەشداریی حکوومەتی عێراقی نەکات چی دەکات؟ فازڵ میرانی دەڵێت:" زۆر شت ده‌توانین بكه‌ین، ئه‌وه نه‌بێت كه كورد بێ ده‌سه‌ڵات بێت هه‌تا ئێستا چوار کودەتای سەربازی لەعێراقدا كراوه، ئه‌مه‌ی عەلاوی دەیکات کودەتای پێنجه‌مه، به‌ڵام به‌رگێكی سیاسی له‌به‌ر كردووه. له‌به‌ر ئه‌وه هه‌موو پێكهاته‌كانی عێراق، به كورد و عه‌ره‌ب و توركمان و ئه‌رمه‌نه‌وه، چیتر ڕازی نیین حوكمێكی شمولی، جا قەومی بێ یان تائیفی بێ هه‌رچیه‌ك بێت، قبووڵ بكرێت. گەلی عێراق چیتر ناچێته‌به‌ر حوكمێكی شمولی ئه‌مه‌مان قبووڵ نییە.\nمیرانی ئاماژەی بەوەکرد:" له بڕیاری ده‌ركردنی هێزە بیانییەکان و هێزەکانی ئەمریکا ته‌نها ده‌نگی شیعه بوو، كورد و سوننه و پێكهاته‌كانی تر به‌شدار نه‌بوون، بەڵام ئەوەتا بڕیارەکە جێ بەجێ نەکرا، حکوومەتی بەتەنها شیعەش هەروای لێدێت."\n" ده‌توانین له‌م حكوومه‌ته به‌شدار نه‌بین، بەڵام چەند داواکارییەکی لێبکەین"\nلەوەڵامی ئەو پرسیارەیش، کورد دەتوانێت چی بکات ئەگەر بەشداریی حکوومەتی نوێی عێراقی نەکرد بژاردەکانی بەردەمی چی-ن؟ فازڵ میرانی دەڵێت" ده‌توانین له‌م حكومه‌ته به‌شدار نه‌بین، به‌ڵام ئێمه داوای هه‌ڵبژاردنی پێش وه‌ختەی لێ ده‌كه‌ین، ڕوبەڕووی گەندەڵی ببێتەوە و ئه‌وانه‌ی خۆپیشانده‌رانیان كوشتووه بیانگرن و بیانده‌نه دادگا، "دنیایەیەک" بەڵێنی له‌سه‌رخۆی کردووه‌ته ماڵ، لەلایەکی ترەوە مومكین نییه له‌م وڵاته حوكمی یه‌ك قه‌ومی، یه‌ك تایفی، به‌ڕێوه بچێت. كورد میلله‌تی دووه‌مه له عێراقدا، ئێمه فیدڕاڵییه‌كی ده‌ستووریمان هه‌یه، سوننه‌ش پێكهاته‌یه‌كی سه‌ره‌كییه، توركمان و ئاشووری پێكهێنه‌رێكن ناكرێ حكوومه‌ت به‌بێ ئه‌م پێكهاتانە سه‌ركه‌وتوو بێت و، به‌ڕێوه‌بچێت." \n" بژارده‌كانی به‌رده‌م كورد "\nمیرانی ڕوونیکردەوە:" بژاردەکانی به‌رده‌م كورد، یه‌كێكیان ئه‌وه‌یه، كه ئێمه داوای مافه ده‌ستوورییه‌كانی خۆمان ده‌كه‌ین. دووه‌میان، وه‌كو عێراقی ئێمه به‌شداری له‌گه‌ڵ هێزه عێراقییه‌كان ده‌كه‌ین، داوای ئاسایش و سەقامگیری و بنیادنانەوە و ئاوەدانکردنەوەی عێراق دەکەین، ئه‌م حوكمه‌ته 2003 وه هیچی نه‌كردووه، به‌سه‌دان ملیار دۆلاری عێراق سه‌رف بووە." عه‌لاوی خۆی كاندیدی دوو حیزبه و ده‌ڵێ نوێنه‌ری حیزبه‌كان قبووڵ ناكه‌م. خۆی كاندیدی لیستی فه‌تح و سائیرونه. ئێمه كاندیدی خۆمان به‌ناوی كاندیدانی هه‌رێمی كوردستان پێشكه‌ش ده‌كه‌ین. ئێمه هه‌رێمیكین فیدڕاڵیین، ئێمه حیزبێك نیین له به‌غدا دانیشتبیین. یه‌كه‌م، ئێمه میلله‌تێكین نه‌ته‌وه‌ی دووه‌مین له‌عێراق. دووه‌م ئێمه فیدڕاڵییه‌كی ده‌ستووریین، ئه‌وه‌ی حیسابمان بۆ نه‌كات، ئێمه‌ش نه هاوكاری ده‌بیین و نه حسابی بۆ ده‌كه‌ینه‌وه. ئێمه نابیینه ئۆپۆزیسیۆن، چونكه ئێمه شه‌ریكی ئه‌م وڵاته‌ین، به‌شێكین له عێراق و ئێمه فیدڕاڵیمان هه‌یه، ئێمه داوای مافه ده‌ستوورییه‌كانی خۆمان ده‌كه‌ین، ئێمه حیزبێك نیین، به‌ڵكو ئێمه كیانێكی ده‌ستوریین و ئێمه میلله‌تێكین. كورد یه‌ك ده‌سته و یه‌ك ڕایه، ئه‌و وه‌فده‌ی چووه و كۆبوونه‌وه‌ی ئه‌مڕۆ ده‌کا نوقێنه‌ری هه‌رێمه و، كۆمه‌ڵگه‌ی نێوده‌وڵه‌تیش گۆڕاوه و وه‌زعی عێراقیش هه‌م جوگرافی و هه‌م سیاسی گۆڕاوه. ئێمه دوا بڕیارمان نه‌داوه، به‌ڵام، یه‌كه‌م شت، هه‌رێمی كوردستان مافی ده‌ستووریی خۆی ده‌وێ. دووه‌میش، ئه‌و شێوه‌ی عه‌لاوی ده‌ستی پێ كردووه نه‌ك هه‌رهه‌رێم،به سوننه و شیعه و كورده‌وه، هه‌مووان پێی ڕازی نیین. له‌به‌رئه‌وه ئێمه ناتوانیین له‌گه‌ڵ ئه‌مه بگونجێین.عێراق له‌به‌رده‌م تاقیكردنه‌وه‌یه‌كی گه‌وره‌دایه بۆ ئه‌وه‌ی ئاسایش و سه‌قامگیری هه‌بێ. "\n" وه‌فدێكی نوێ ده‌نێرینه‌وه بۆ به‌غداد "\nسكرتێری مه‌كته‌بی سیاسی پارتی دیموكراتی كوردستان، ئاشكرایكرد: " ئێمه وه‌ك لایه‌نه كوردستانییه‌كان وه‌فدێكی تازه ده‌نێرینه‌وه بۆ به‌غدا، تا له‌گه‌ڵ ئه‌م پێكهێنه‌رانه‌ی تری عێراق قسه بكه‌نه‌وه. سێیه‌م، حكوومه‌تی هه‌رێمی كوردستان ته‌نها لایه‌نه بتوانێ كاندیده‌كانی خۆی ده‌ست نیشان بكاته‌وه بۆ به‌شداری له حكوومه‌ت."\n" نابینه ئۆپۆزسیۆن، مامه‌ڵه له‌گه‌ڵ ئه‌و كوردانه ناكه‌ین، كه ئه‌وان له‌جیاتی ئێمه دایان بنێن، ئه‌وانه ناتوانن نوێنه‌ری كورد بن "\nمیرانی ڕەتیکردەوە کورد ببێتە ئۆپۆزسیۆن لەکابینەی نوێی حکوومەتی عێراقی و گوتی:" ئێمه مافی ده‌ستووریمان هه‌یه، به‌ڵام ئێمه نابینه ئۆپۆزیسیۆن، مامەڵە جیاوازیی هەیە لەگەڵ دانپێدانان، دەبێت ئه‌م پرسیاره له عێراق بكه‌ین ئایا هاووڵاتی هه‌رێمی كوردستان عێراقین یان نا؟ ئێمه مامه‌ڵه له‌گه‌ڵ ئه‌و كوردانه ناكه‌ین كه ئه‌وان له‌جیاتی ئێمه دایانده‌نێن، ئه‌وانه ناتوانن نوێنه‌ری كورد بن . ئه‌وانه ده‌توانن بۆ خۆیان فەرمانبەر بن، به‌ڵام به‌نوێنه‌ری ئێمه قبووڵیان ناكه‌ین."\nسکرتێری مەکتەبی سیاسی پارتی دیموکراتی کوردستان، جەختیکردەوە، هەرکوردێک لەکابینەکەی عەلاوی ببێتە وەزیر بێ ئەوەی لایەنە کوردییەکان و حکوومەتی هەرێم کاندیدی بکات، ڕه‌نگه له (تەها محێدین) خراپتر سه‌یری بكه‌ین."\nمیرانی ئەوەشی گوت:" عێراق ئه‌و عێراقه نییه كه بتوانێت بە ئارەزووی خۆی هه‌رچی بیه‌وێت بیكات، نه له‌ڕووی ئابوورییەوە، نه له‌ڕووی ئه‌منییه‌وه، دووه‌م، ئه‌مڕۆ عێراق ئەندامە لەهاوپەیمانیی نێوده‌وڵه‌تی، هه‌موویان چاویان له‌سه‌ر عێراقه، له‌به‌رئه‌وه عێراق ناتوانێت به‌جۆرێكی ناته‌ندروست مامەڵە له‌گه‌ڵ پێكهاته‌كانی ئه‌م وڵاته بكات."\n" ئایا ئێمه شۆڕشمان كردووه و "یه‌ك دنیا شه‌هیدمان" داوه بۆ مووچه یان بۆ مه‌سه‌له‌یه‌كی نەتەوەیی؟!"\nسەبارەت بەوەی، ئەگەر کورد بەشداریی حکوومەتی عێراقی نەکات، چەندە کوردستان لەبەردەم هەڕەشەی موچەبڕینی فەرمانبەران و بەشە بوودجەی هەرێمە؟ فازڵ میرانی بەم جۆرە وەڵامی دایەوە و، گوتی" ئایا ئێمه شۆڕشمان كردووه و "یه‌ك دنیا شه‌هیدمان" داوه بۆ مووچه یان بۆ مه‌سه‌له‌یه‌كی نەتەوەیی؟! بۆ كیانێكی قه‌ومی خه‌ڵك ڕێگای خۆی ده‌گرێته‌به‌ر، مالیكیش مووچه‌ی بڕی وای بیردەکردەوە كه میلله‌تی ئێمه دژی ئێمه هه‌ڵده‌ستن، به پێچه‌وانه‌وه مامۆستا به‌بێ مووچه وانەی وته‌وه و هه‌موو فەرمانبەران دەوامی خۆیان کرد. ته‌نانه‌ت پێشمه‌رگه به‌بێ مووچه له ئەرکی خۆیاندابوون. له‌بەر ئه‌وه ناتوانێت هەڕەشەی ئابووری لە ئێمە بکات. ئێمه فێربووین، میلله‌تی كورد میلله‌تێكی ئازایه و میلله‌تێكی خۆڕاگره و مرۆڤ لەگەڵ ناخۆشییه‌وکان ڕادێ، مەسەلەکە تەنها ئیرادەیە. به‌رگری ده‌كه‌ین و دەبێت ئه‌وان بزانن كه كۆمه‌ڵگه‌ی نێوده‌وڵه‌تی و ئەنجوومەنی ئاسایش و پرەنسیبی دەستوەردانی مرۆیی لەیاسای نێودەوڵەتیدا هه‌یه، چیتر ئه‌وه بۆ هیچ حكوومه‌تێك ناچێته‌سه‌ر وابه‌سه‌ر میلله‌تی خۆی بهێنێ. دوو شت هه‌یه هێزی لۆژیکی و لۆژیکی هێز، لۆژیکی هێز ئه‌وانه‌ن كه دەسەڵات به‌كار دەهێنن، هێزی لۆژیکی-ش ئێمه‌ین كه میلله‌تێكین حه‌قمان هه‌یه داوای مافی خۆمان بكه‌ین تا بكرێت به ئاشتی، هه‌ڕه‌شه‌مان لێكراوه بەرگریش مافی ڕەوای خۆمانە."\nمیرانی دەشڵێت:" ئاگامان له‌خه‌ڵكی خۆمان هه‌یه، ته‌جره‌به‌ی ڕابردووی بێ مووچه‌ییمان بینی، خه‌ڵكی ئێمه له ئێمه‌هه‌ڵنه‌ستاوه، ئێستاش ئه‌گه‌ر بێ مووچه‌بین، حکوومەتی عێراق به ئه‌نقه‌ست وا بكات، من وای بۆ ناچم و باوه‌ڕیش ناكه‌م میلله‌تی كورد ته‌سلیمی ئیراده‌ی ناحه‌زانی كورد بێت."\n" ئه‌گه‌ر پارتی و یه‌كێتی نه‌بێت نه ئێوه مووچه وه‌رده‌گرن و نه‌كه‌سیش ڕێزتان لێ ده‌گرێت."\nفازڵ میرانی، لەکۆتایی وتوێژەکەدا، ڕەخنە لەو پەرلەمانتارە کوردانەی دەروەی پارتی و یەکێتی دەگرێت، کە پارتی و یەکێتی بەوە تۆمەتباردەکەن جەخت لەسەر وەرگرتنی پۆستی وەزارەت دەکەنەوە، گوتی" من لەکۆبونەوەی لایەنە سیاسییەکان لەسەرۆکایەتی هەرێم باسی ئەو بابەتەمکرد و وتم به‌داخه‌وه هه‌ندێك له‌نوێنه‌ری حیزبه‌كان ده‌ڵێن ئێمه له به‌غدا مووچه و بوودجه‌مان دابین كردووه، پارتی و یه‌كێتیش له‌پێناو دابینکردنی پۆستی وەزارەت کار بۆخۆیان ده‌که‌ن. وتم ئه‌گه‌ر پارتی و یه‌كێتی نه‌بێت نه ئێوه مووچه وه‌رده‌گرن و نه‌كه‌سیش ڕێزتان لێ ده‌گرێت."\nدواترین دەستکاریکردن لەسەر یەک شەممە, 01 ئازار 2020 06:14


ئەرکی ھاوڕێیانی چەکدار\nئێمە وەک خەڵکی ڕۆژئاوا چەند دەیەیەک بەدەست ستەم و چەوسانەوەی دەستەڵاتی بەعسی ڕەگزپەرستەوە دەناڵاند ، نکوڵی لە ناسنامەی نەتەوەیی و نیشتمانیمان وەک گەلێک دەکرا ، لە گوندەکانمان دەرکراین و عەرەبیان لە شونەکانمان نیشتەجێ دەکرد و سەدان ھەزاریشمان لە ناسنامەی سوری بێبەشکراین و لەسەر خاک و ماڵ و گوندەکانی خۆمان بوینە کەسانێکی نامۆ و بێگانە و زمانی دایکی و گورانی و ڕۆشنبیری و جلوبەرگی کوردیمان لێ قەدەغەکرا و سزا و زیناندان و بگرە لەسەر ئاسانترین ھۆکاریش دەیانکوشین و ناسنامە و زمان و کلتوری عەرەبیشیان بە زۆر بەسەرماندا سەپاند و ھەرکەسێکیش سەرپێچی بکردایە ھەڕەشەیان لێ دەکرد و بۆ ماوەی چەند ساڵێک زیندانیان دەکرد یان ناچاری کۆچبەری یان لە وڵات ھەڵبێت بۆ ھاندەران ، بەم شێوەیە لە دەستی سیاسەتی بەعسی شۆڤێنی و داپڵوسنەر ڕزگارمان نەبوو تا ئەو کاتەی لە لایەن دەیان گروپی ئیسلامی سەر بە (جەیشی ئازاد) و گروپی جیھادی ھەر لە تیرۆرستانی (ئەحرار شام) تا دەگاتە بەرەی نوسرە و داعش و گروپە توندرەوەکانی تر و ئەم گروپانە لە لایەن وڵاتانی درەوە دژمان ھان دەدران کە لە سونگەی بیری شۆڤێنی ومەزھەبی و ئاینیانەوە سەرچاوەی دەگرت و جارێ بە کوردی جیاخواز و (کافر و مرتد و بەکری گیراوی بیانی ) تاوانبار دەکراین و جارێکیش بە (دوژمنی شورش و ھاوپەیمانی بەعس) تاونبار دەکراین .\nئەو گروپانەی کە بانگەشەی ئەوەیان دەکرد (گروپگەلێکی شورشگێرن)و (سەربازی ئازاد) و (لە پێناو ئازادی و دژی ئەسەد و ڕژێم ) تێدەکۆشن بەڵام بینیمان بەرەی شەری دژی ئەسەدیان جێ ھێشت و لە باتی ئەوە ی بە ئاڕاستەی پایتەخت و ھەوڵێ ڕۆخانی ڕژێم بدەن و شۆرشەکەیان سەر بخەن بە فەرمانی دەوڵەتی تورکیا و بە ھاوکاری لۆجستی ئەوان و لەڕێی خاکی دەوڵەتی تورکیاوە دژی کوردەکان شەڕیان لە (سەری کانی)ەوە دەست پێ کرد لە ساڵی (٢٠١٢---٢٠١٣) و دەستیان کرد بە کوشت و کوشتار و لە ناوچەی باکوری حەلەب کوچبەریان بە کوردان کرد لە شارۆچکەی (تەلعران و تەل حاسڵ) کە دوو شارۆچکەی کوردی ڕەسەن بون و ماڵەکانیشیان تەقاندنەوە و لە گرێ سپی کەلوپەلەکانیان تاڵان کردن لە ساڵی (٢٠١٣) و بۆ ماۆەی سێ ساڵ گەمارۆی گەرەکە کوردیەکانیان دا لە (شێخ مەقسود و ئەشرەفیەو نشینگەی شەبابی ) لە حەلەب . دەستیان کرد بە کوچبەری و بومبارانی ھەڕەمەکیان دەکردن بە بۆمبی جەھەننەم و گازی کلۆر و ھەروەھا لەساڵی (٢٠١٣) دا کوردەکانیان لە ڕققە دەرکرد و پەلاماری شارە کوردەکانیان دا لە ڕومێلان و قامیشلو و حەسەکە و تەلتەمر و دێرک و ھیچ گەڕەک و ناوچە و شارێک لە ھێرشەکانیان بێبەش نەما .\nبەڵام ئێمە دەسەوسان نەماین و چەند یەکەیەکمان پێک ھێنا و بەرگریمان لە ناوچەکانی خومان کرد و ھاوپەیمانیمان لەگەڵ نەتەوە جیاوازەکانی تری وەک عەرەب و سریان و ئەرمەنی ناوچەکەدا بەست و بە ھەموو شێوەیەک بەرگریمان لە ناوچەکانمان کرد لە کاتێکدا شار و ناوچەکانی تر سوریا نوقمی وێرانکاری و کوشت و کوشتار و تاڵانی بوبون .\nبەڵام ئێمە لە خۆبوردەییەکی مەزنمان لە خومان نیشان دا و ئازایەتی مان لە جەنگ دژی گروپە ئاینیە توندڕەوەکان و گروپە تیرۆرستەکان و بە تایبەت ڕێکخراوی قاعیدە و داعش و لەو ڕێیەوە توانا سەربازیەکانی خۆمان سەلماند و توانیمان بەرپەرچیان بدەینەوە و توانیمان ھەزاران یەزیدی (کوردی شەنگال) باشوری کوردستان لە کوشت و کوشتار ی داعش و لە کوبانیش بەرپەرچی تیرۆریستەکانمان دایەوە .\nئازایەتی و قارەمانی شەرەڤانانمان و بیری ئازاد و کراوە و ڕێکخستنی بەھێزمان و دیسپلینی سەربازیمان سەرنجی جیھانی بەلای خۆیدا ڕاکێشا و پاڵی بە زۆرێک کەسایەتی و ڕێکخراو و حکومەتەکان نا تا پەیوەندیمان پێۆە بکەن و نزیک بونەوە لە نێوانمان دا ڕویدا کە بووە ھۆی ئەوەی پشتیوانی ئاسمانیان پێشکەش کردین و دوای ئەوە ڕاوێژکاری سەرباز ی و دوای ئەوە ھێزی سەربازی لەسەر زەوی تا ببینیە ھاوبەش لە شەر دژی ھەڕەشەئامێزترین و دڕندەترین ڕێکخراو ی تیروریستی لە جیھاندا و پێکەوە توانیمان گورزی کوشندەیان لی بدەین ، توانیمان ھەموو ئەو پلانانەی کە ھەندیک لایەن و دەوڵەتی ئیقلیمی بو ئەم ناوچەیە دایانڕشتبوو پوچەڵ بکەینەوە . بە درێژایی ئەم جەنگی حەوساڵەمان دژی ڕێکخراوە تیرۆریستی و گروپە توند ڕەوەکان زیاد لە (٨٠٠٠) شەھیدی کورد و عەرەب و سریان و نەتەوەکانی ترمان بەخشی .\nھەشت ھەزار شەھید مان دا بۆ ئەوەی پارێزگاری لە ناچەکەمان و جیھان و مرۆڤایەتی بکەین و لە دەستی وێرانکاری تیرور بیپارێزین ، ھەشت ھەزار بۆ ئەوەی ھەموو پێکھاتە جیاوازەکان لە ئاشتی و ئارامیدا بژین ، ھەشت ھەزار شەھید بۆ ئەوەی زەنگی کڵێساکان لێبدرێن و نوێژ و نزا لە مزگەوتەکاندا بکرێت، بۆ ئەوەی کورد و سریان فێری زمانی دایکیان بکرێت و فێری کلتور و ڕۆشنبیری و مێژوی قەدەغە کراویان بکرێن. ، ھەشت ھەزار شەھید بو ئەوەی جیھان و شارەکانی ئەوروپا و ئەمریکا لە ئاشتیدا بژین و ڕزگاریان بێت لەترسی ئەوەی تیرۆریستێک بە بارھەڵگرێک تەقینەوە خوی بتەقێنێتەوە یان ئاھەنگێڕەکان بکات بەژێرەوە یان تەقەی ھەڕەمەکی بکرێت بە سەرنشینانی میترۆ ، بۆ ئەوەی جارێکی تر ڕوداوەکانی (نیس و شارلی ئەبدوو) و کوشت و کوشتاری پاریس ی فەڕەنسا و مانشستەری بەریتانیا و میترۆی ماڵبک و فڕۆکەخانەی بڕوکسل ی بەلجیکا و ھێرشەکانی ١١ ی ئەیلول و تەقنەوەکانی بۆستن و لە ئەمریکا دوبارە نەبێتەوە .....\nئێمە لەبری ھەموو جیھان جەنگاین و قوربانیمان دا و سەرکەوتنمان بەدەست ھێنا، لە کاتێکدا لەشکری وڵاتان و حکومەتەکان لە بەرامبەر تیرۆرستاندا شکستیان ھێنا ، ئەمڕۆش دوای ئەو ھەموو ئازارانەی گەلەکەمان و تەواوی کەمایەتیەکانی ناوچەکە پێیەوە دەیناڵاند و دوای جەنگێکی خوێناوی لە ماوەی حەوت ساڵەدا و دوای ھەزاران شەھید و بریندار و ئاوارە ، مافی ئەوەمان ھەیە ئازادیمان بەدەست بھێنین و ڕێکخراوە نێو دەوڵەتیەکان ڕێزمان لێ بگرن و دەوڵەتە زلھێزەکان\nڕێز لە بژاردەکانمان بگرن و دەبێت وەڵامدەرمان بن لە بەرامبەر ئەوەی ئێمە لە بری ھەموو جیھاندا ئەنجاممان دا ، ئێستاش بەرپرسێاریەتی ئەم پێزانینە لە بەرامبەر گەلی کورد و تەواوی کەمە نەتەوایەتیەکانی تر کەوتووەتە ئەستوی ھەموو جیھان . نەتەوە یەکگرتووەکان ، یەکێتی ئەوروپا ، ھاوپەیمانی نێودەوڵەتی ، ولایەتە یەکگرتووەکانی ئەمریکا ، لە ئەستویدایەتی ڕێز لە قوربانیەکانی گەلی کورد و ئەو ھێزە سەربازیانەی دژی تیرۆر جەنگان و جیھانیان لە ھەڕەشەی تیرۆر ڕزگار کرد ، ئێمە ھاوڕێ و ھاوپەیمانی وھاوبەشی کرداری و بنەڕەتی ھاوپەیمانی نێودەوڵەتین کە دژی تیروری جھیانی جەنگاین و دەجەنگین کە بە داعش ناسراوە . ھەروەک چون ئێمە ھاوڕێی چەکداری ھەموو ئەو کەسانەین دژی تیرۆر داعش جەنگاوەن . ھەروەک چون بنەما و بەھا و ئاکارێک لە نێوان ھاوڕێیان چەکداردا ھەیە ، ئەوانەی لەیەک خەندەقدا شان بە شانی یەکتر جەنگان نائەخلاقی و بێمێشکیە لە کاتی جەنگدا پشت لە ھاوڕێی چەکدارت بکەی و پشتت بۆ دوژمن چۆڵ بکات، ئەویش بو دوژمنێک کە لە یەکەمین ھەلدا بوی بڕەخسێت ھەوڵی لە ناوبردنی بدات . ھاوڕێی چەکداری ڕاستەقینە لە کاتی شەردا خەندەقەکان بەجێ ناھێڵن و پاشەکشێش ناکەن تا دڵنیا نەبن لەوەی کە سەرکەوتنیان دژی دوژمن بەدەست ھێناوە و دڵنیا بنەوە لە پاراستنی ئەو دەستکەوت و سەرکەوتنانەی بەدەستیان ھێناوە لە گوڕەپانی جەنگدا، ئەوەش ژیری نیە کە ھەموو ئەو دەستکەوت و دەرئەنجامانە لەسەر سینیەکی زێڕیندا پێشکەشی وڵاتانێک بکەیت کە خوی تیرۆر لە وڵاتەکەیدا جێبەجی دەکات و پشتیوان و ھاوکاری گروپە تیرۆریستیەکانە\nلە کاتێکدا دەزانین داعش ھێشتا کۆتایی پێ نەھاتووە و تەنھا بریتی نین لە چەند یەکەیەکی سەربازی چەکدار ، بەڵکو ھەڵگری ئایدۆلوجیا و بیر وباوەڕێکن کە لە کات و ھەلی گونجاودا دەکرێت قەتێیس یان بەرفراوانتر بکرێن ، ھەروەک چون تیرۆر تەنھا داعش نیە ، بەڵکو دەیان ڕێکخستن و گروپگەلی توندڕەو ی وەک (قاعیدە) و ھاوشێوەکانیان لە ناوچەیەکدا چالاک دەبن . ھەروەک چون ھێشتا ئەم ھەڕەشەیە بەرۆکی کورد و کەمە نەتەوەکانی تری و بە تایبەت مەسیحی و یەزیدیەکانی بەرنەداوە ، بگرە ئەگەر ھەڕەشەی داعش نەمێنێ ئەوا ھەڕەشەی تورکیا و گروپە ئاینیە توندڕەوەکان وەک ھەڕەشەیەک بۆ ئەرمەن و سریان و ئێزیدیەکان دەمێننەوە و ھەمیشە لەژێر ھەڕەشەی پاکتاوکردنی نەژادیدان . بە تایبەت زۆربەی مەسیحی و یەزیدی و ھەندێک لە کوردەکانیش لە دەست کوشت و کوشتاری تورکەکان ھەڵھاتون بو سوریا . ھەروەک چون پلانی ئێران و گروپە شیعە توند ڕەوەکان ئەوانیش ھەڕەشەن لەسەر عەرەبە سوننەکان و کورد بەگشتی و ئاشتی جیھانی و ئیقلیمیەکانیش بە ھەمان شێوە ، ئەم گەلە شایستەی ئەوەیە بە ئازادی و کەرامەتەوە بژیت، شایستەی ئەوەیە لە نێو کەلتور و فەرھەنگی خۆیدا بژیت ، شایستەی پشتوانی و ھاوکاری نێو دەوڵەتیە ، شایستەی ئەوەیە نیە دوبارە بۆ ئاژەڵە دڕندەکان بە جێ بھێڵرێن کە ھەڕەشە ی لە ناوچونیان لێ دەکات و کەڵبەیەیان لێ چیڕ دەکەنەوە و پاشماوە تیرۆرستەکان لە سەر شارە سنوریەکانی کوردەکاتەوە بو توڵەکردنەوە و لە ناوبردنیان ، بەم شێوەیەش توڵە لەو خەڵک و قارەمانانە دەکەنەوە کە لەبری ھەموو جیھان دژی تیرۆر جەنگاون . دوای ئەوە چیتر ھیچ ھێزێک نیە لە ھەموو ڕوژھەڵاتی ناوەڕاستدا ئامادە بێت ڕوبەڕوی گروپە تیرۆریستیە نوێکان ببێتەوە کەلەوانەیە دوای چەند ساڵێک لە بیابان یان ژۆری دەزگا زانیاریەکان سەر ھەڵدەدەنەوە .\nئێمە لەمڕۆدا چاوەڕێی ئەوە لە ھاوڕێ چەکدارەکانمان دەکەین بە وەفا و ڕاستگۆ بن لە بەرامبەر ھەموو ئەو شتانەی پێشکەشمان کرد ھەر لە قوربانیدان و ئەو سەرکەوتنە مێژوویانەی کە پێکەوە بەدەستمان ھێنا . ، ئەرکی ھاوڕێ چەکدارەکانمان ئەوەیە دەسبەرداری ھاوڕێکانیان نەبن و پشتیان تێنەکەن و ئازادی بۆ خۆیان و خێزان و گەل و خاکیان دابین بکەن و لە ڕوی نێودەوڵەتیەوە دانیان پێدا بنرێت ، تەنھا لەو کاتەدا ھاوڕێ چەکدارەکان وەفای و ڕاستگۆیی و دادپەروەری خۆیانیانمان بۆ دەسەلمێنن


به‌رپرسێكی یه‌كگرتووی ئیسلامی: زیانی 10 كورسی به‌ر كورد ده‌كه‌وێت\nKany 06/03/2018 - 18:05 بڵاوکراوەتەوە لە هەواڵ/كوردستانی\nبه‌رپرسێكی یه‌كگرتووی ئیسلامی كوردستان ئاشكرای ده‌كات كورد له هه‌ڵبژاردنی ئه‌نجومه‌نی نوێنه‌رانی عێراق نزیكه‌ی 10 كورسی له ده‌ست ده‌دات ئه‌وه‌ش به‌هۆی فره‌لیستی و په‌رته‌وازه‌ییه‌وه‌یه ، له‌باره‌ی بڕیاره سزاییه‌كانی به‌غداش بۆ هه‌رێم ده‌ڵێت: به‌غدا سزادانی به‌كۆمه‌ڵی خه‌ڵكی كوردستان جێ به‌جێ ده‌كات .\nنەسرەدین سندی، بەرپرسی پەیوەندییەكانی یەكگرتووی ئیسلامیی كوردستان و وه‌زیری ده‌ستله‌كاركێشاوه‌ی ده‌سته‌ی ناوچه دابڕیندراوه‌كانی ده‌ره‌وه‌ی ئیداره‌ی هه‌رێم بۆ كوردیو ده‌ڵێت: به‌غدا له ئێستادا كات ده‌كوژێت و ده‌یه‌وێت تا كاتی هه‌ڵبژاردنه‌كان دۆخه‌كه وه‌ك خۆی بمێنێته‌وه‌و فرۆكه‌خانه‌كانی هه‌رێم نه‌كرێنه‌وه‌و بودجه‌ش به دڵی خۆیان بێت .\nله‌باره‌ی بڕیاره‌كانی به‌غداوه ده‌ڵێت: به‌غدا هه‌ڵوێسته‌كانی دژانه‌یه به‌رانبه‌ر به كوردو سزادانی خه‌ڵكی كوردستانه بۆ نمونه به‌غدا به‌ئه‌نقه‌ست و به‌مه‌به‌ستی بانگه‌شه‌ی هه‌ڵبژاردن ئابڵوقه‌كانی سه‌ر هه‌رێمی كوردستان درێژه پێ ده‌دات .\nله‌باره‌ی ناوچه كوردستانیه‌كانیش سندی ده‌ڵێت: خه‌ڵكی عه‌ره‌ب له‌پێشتردا له ناوچه كوردستانیه‌كان قه‌ره‌بووكراونه‌ته‌وه‌و گه‌ڕاونه‌ته‌وه شوێنی خۆیان ، به‌ڵام له‌ئێستادا به‌شێوازێكیتر به‌غدا ئه‌وخه‌ڵكانه ده‌گه‌ڕێنێته‌وه بۆ ئه‌و ناوچانه‌و ئه‌وه‌ش جۆرێكیتره له ته‌عریبكردن .\nهه‌رچی له‌باره‌ی چاره‌نوسی كورده له هه‌ڵبژاردنی ئه‌نجومه‌نی نوێنه‌ران له‌و ناوچه كوردیانه به‌رپرسه‌كه‌ی یه‌كگرتووی ئیسلامی كوردستان دڵته‌نگی خۆی ده‌ربڕی و وتی: په‌رته‌وازه‌یی فره‌لیستی زیانی بۆ كورد ده‌بێت و ئه‌وه‌ش ده‌بێته هۆی كه‌مبونه‌وه‌ی كورسی كورد له به‌غدا، یه‌كگرتووی ئیسلامی كوردستان هه‌وڵی زۆریدا بۆ یه‌ك لیستی به‌ڵام نه‌هاتن به‌ده‌نگ ئه‌و هه‌وڵانه‌وه‌و ئه‌وه‌ش زیانی بۆ كورد ده‌بێت و ئه‌گه‌ری زۆر هه‌یه‌لە كەركووك و خورماتوو و دەشتی نەینەوا به‌هۆی ئاواره‌بونی خه‌ڵكێكی زۆری كورده‌وه نزیكه‌ی 10 كورسی لەدەست بده‌ین .


حوثیه‌کان به ئاگربه‌ست قایلن\nچه‌کداره‌کانی حوثیه‌کان له یه‌مه‌ن ده‌ڵێن قایل بوون به پێشنیازی شانشینی عه‌ره‌بستانی سعودیه بۆ 5 ڕۆژی ئاگربه‌ست له‌به‌ر هۆکاری مرۆڤایه‌تی.\nبڕیاره ئه‌م ئاگربه‌سته ڕۆژی سێشه‌مه بخرێته قۆناغی جێبه‌جێکردنه‌وه.\nڕاگه‌یاندنه‌که‌ی ئه‌مڕۆ یه‌کشه‌ممه بۆ قایل بوون به ئاگربه‌ست ته‌نها چه‌ند کاژمێرێک پاش هێرشه ئاسمانیه‌کانی هاوپه‌یمانێتی به سه‌رکردایه‌تی شانشینی عه‌ره‌بستانی سعودیه بوو بۆسه‌ر شوێنی نیشته‌جێبوونی عه‌لی عه‌بدوڵا ساڵح، سه‌رۆکی پێشووی یه‌مه‌ن له شاری سه‌نعا.\nبڕوا وایه له‌کاتی بۆردومانه‌که‌دا عه‌لی عه‌بدوڵا ساڵح له‌وێ نه‌بووبێت.\nله هه‌فته‌ی ڕابردوودا وڵاته یه‌کگرتووه‌کانی ئه‌مریکا و عه‌ره‌بستانی سعودیه ڕایانگه‌یاند ڕۆژی سێشه‌ممه ده‌ستپێکی ئه‌و ئاگربه‌سته‌یه له یه‌مه‌ن به مه‌به‌ستی گه‌یاندنی کۆمه‌ک و یارمه‌تی مرۆڤانه بۆ هه‌زاران که‌سی یه‌مه‌نی که پێویستیه‌کی زۆریان پێیه.\nجان کیری، وه‌زیری ده‌ره‌وه‌ی وڵاته یه‌کگرتووه‌کانی ئه‌مریکا داوای له‌وانه کرد که پشتیوانی له حوثیه‌کان ده‌که‌ن تا هانی سه‌رهه‌ڵداوان بده‌ن به‌م ئاگربه‌سته قایل بن. سه‌رهه‌ڵداوانی شیعه له یه‌مه‌ن خۆیان به هاوپه‌یمانی عه‌لی عه‌بدوڵا ساڵح داده‌نێن و بڕوایه‌کی زۆریش هه‌یه له لایه‌ن ئێرانه‌وه پشتیوانی بکرێن.


بڵێی وابێ، حەمە حەریری – PMNews\nلە کوردستانێکی پڕ لە جوانیی سرووشت، ھونەر مردبێ؟\nکلتووری ڕازاوە و ڕەنگاڵە و دەروون شاد ھێنەر مردبێ؟\nبڵێی ھونەرمەند دەنگ و ڕەنگی زەرد و وەریی بێ؟\nیا بە پێچەوانەوە!؟\nبڵێی نووسەر و ھونەرمەند ، کاوێس ئاغا وھەژار و ھێمن ئاسا دوای دەیان ساڵ\nئاوارەیی و نەھامەتی بەڵام بە نووسین و بە شێعروبەسێتار و بە\nتێکۆشان بۆ سەرکەوتنی نەتەوەکەی تا دوا پشوو نەوەستابێ و بە ھیوا و وەک دەرخت بە پێوە مردبێ،\nو گەلێک ڕۆڵەی بۆ دوای کۆچ و ماڵ ئاوایی لە زەمەن،\nلە ژین و ژینگە و نەتەوەی بەش خوراوی پەروەردە کردبێ.؟\nچونکە نەتەوەی کورد بە بێ ھونەر و ھونەرمەند وتێکۆشەرو شاعیر و نووسەر لایەکی جەستەی مردووە و ھەر وەک چۆن سرووشتی گڵ وخۆڵ و ئاو و ھەوای ژینگەکەی\nیێکێ لە خۆشترین بەشەکانی ئەم گۆی زەوییە،بەو ڕادەیەش فەرھەنگ و کلتور و زمانەکەی شا ڕەگی بوون\nھەر بۆیە دەڵێم نا تێڕامانی من وپرسیاری من ھەڵەیە،\nدەبێ پرسیارەکەم بکەم بە دەنگێگی بەرز و بڵێم\n– بیرکەرەوە چەقبەستووەکانی سەدەکانی تاریکی ناوەڕاست\nو نامۆ و بەربەرەکان ئەمڕۆ لە کوردستان با باش تێبگەن، کوردستان یانی ئازادی و خۆشی و شایی و شۆێنی ژینگە پارێز و مرۆڤ پارێز و جێی گۆرانی و مۆسیقا و شانۆ و خەت و نەققاشی و وێنە و سینەما و\nنووسین وشێعر و ئەدەب و ئەدیب و نووسەر و شاعیر و ھونەر مەند و کرانەوەی بیر و ھزری کوردستانیانە بۆ خەبات بۆ دوا ڕۆژێکی ڕوون بۆ نەوەی داھاتوو،نەک\nقوڕ پێوان و کڕنۆش بردن و ڕەش پۆشی و مانتۆ و حەبا\nو ڕیش و جبەلەبەر و شەو وڕۆژ ھێرش کردنە سەر سەر و ماڵ و ژیان و بیر و ئازادی نەتەوەکەمان.\n– نەتەوەی کورد یا لە ترسان یا لە برسان لە سەردەمی ھێرشی ئێسلام بۆ سەر کوردستان موسڵمان بوونی بەسەر دا سەپا کە بە بڕوای من دەبوو قبووڵی\nنەکردبا و وەک چۆن تا ئێستاش بۆ پاراستنی کوردستان ومان و بوونی خۆی تێدەکۆشێ ھەر ئاواش\nلەم بارەوە ھەڵوێستی ھەبوایە و دین و ئاینی ڕەسنی خۆی وەکوو یارسان و یەزیدی و بەھایی و جوولەکە و ھەرمەنی و…..پاراستباو لەو بارەوە نەوەی ئەم ڕۆو نەوەکانی داھاتووش و مێژووش باب و باپێرانمان نا بەخشێ چونکە ئا بەو شێوەیە بڕوا دبێتە مۆتکە و خۆرە لە کوردستان .ئەوە گەلێک نامۆیە و ھەی ھات شێخ سەعیدی پیران و شێخ مەحمود و پێشەوا و مەلا مستەفای بارزانی و …..لە کوێ و ئەمانەی بەو شێوەیەی ئەم ڕۆ لە کوێ.\nلێرە دا بە حەق جێی خۆیەتی ئافەرین بنێرین بۆ ئەو بەشانە لە نەتەوەکەمان کە ئاینی یەزیدی و یارسانی و بێ دینی و بەھائی و زەردەشتی و جوو و ھەرمەنی و کریستانی و بوودایی و بوت پەرستیی و سرووشت پەرەستیان پاراستووە.ھەر وەھا بۆ ئەو کەسانەش کە\nتووند ئاژۆیی و بیری تاریک ڕەد دەکەنەوە.\nبۆیە ھەڵوێستی خەڵکی جوانپەرستی مەریوان بەرانبەر بە بەربەرییەت یانی ھەڵوێستی ھەموو نەتەوەی کورد.


کوردیپێدیا - چیرۆکێکی ناخهەژێنی کچانی ئێزیدی ئاشکرابوو، پشکنینی پاکیزەییان بۆ کراوە\n📖 چیرۆکێکی ناخهەژێنی کچانی ئێزیدی ئاشکرابوو، پشکنینی پاکیزەییان بۆ کراوە | پۆل: کورتەباس | زمانی بابەت: 🏳 کوردیی ناوەڕاست\nچیرۆکێکی ناخهەژێنی کچانی ئێزیدی ئاشکرابوو، پشکنینی پاکیزەییان بۆ کراوە\nگەر ماوەی چەندین ساڵی دیکەش تێبپەڕێت بەسەر ڕووداوەکانی قەزای شەنگال و هێرشی داعشداعش لەو ناوچانەدا هێشتا چیرۆکی ڕفاندنی کچانی ئەو ناوچەیە تەواو نابێت.\nیەکێکی دیکە لەو چیرۆکانەی کچانی ئێزیدیئێزیدی ژێر دەستی داعش تازە ئاشکرای دەکەن ئەوەیە کە پشکنینی پاکیزەییان لە ڕەققەی سوریا بۆ ئەنجامدراوە.\nبەشێک لەو کچە ئێزیادیانەی لە لایەن داعشەوە ڕفێنراون براونەتە شاری ڕەققە و کڕین و فرۆشتنیان پێوە کراوە.\nنور هدی هاوسەری یەکێک لە چەکدارەکانی داش لە چاوپێکەوتنێکی کەناڵی(الان)ی عەرەبی، چەندین نهێنی نوێ ئاشکرا دەکات و ڕایدەگەیەنێت، بەشێک لەو کچە ئێزیدیانەی لە لایەن داعشەوە ڕفێنراون پێش کڕینیان لە لایەن چەکدارەکانەوە پشکنینی پاکیزەییان بۆ کراوە.\nباسی لەوەشکرد، لە ڕێگەی تۆڕە کۆمەڵایەتییەکانەوە بە تایبەت تێلیگرام، کچەکان نمایشکراون و نرخیان لەسەردانراوە، بە شێوەیەک ئەوەی جوان بووایە نرخی زیادتر دەبوو بە شێوەیەک دەگەیشتە 30 هەزار دۆلار.\n#داعش | #ئێزیدی |\n➕ ئەم بابەتە لەلایەن: (هاوڕێ باخەوان)ەوە لە: Sep 15 2017 4:11PM تۆمارکراوە


بەشی پێنجەم و کۆتایی نەخشە ڕێگای دانوستان\nلڤین: لە ئەژمارەی ( ئەحمەدی حاجی ڕەشید ) ەوە وەرگیراوە\nئەندامێکی ئەنجومەنی نوێنەرانی عێراق لە فراکسیۆنی کۆمەڵ بژاردەکانی بەردەم حکومەتی هەرێمی کوردستان لەیاسای بوجەدا ئاشکرا دەکات و لە بەشی پینجەم و کۆتایدا ڕایگەیاندوە، قوتی خەڵک پیرۆزترین هەوڵدان.\nبەشی پێنجەم و کۆتایی: قوتی خەڵک پیرۆزترین هەوڵدان\nئەگەری سێ هەم : تێ نەپەڕاندنی بوجە\nکاتێک باسی تەوسیفی وەزیفی دەکەین دەڵێن پەرلەمانتار تەنها دوو کاری هەیە ئەویش یاسا دانان و چاودێری کردنی دەزگای جێبەجێکردن ،هەندی بەرێزیش نوێنەرایەتی بۆ زیاد دەکان جا نوێنەری نەتەوە یان ئاین یان پارێزگا یان ناوچە هەموو ئەمانە هەربۆ ئەو دوو کارەیە یاسای گونجاو و چاودێری بەرهەمدار.\nئیمە لە پەرلەمانی بغداد کوتلە بچوکەکانی وەک کۆمەڵ و یەکگرتوو ناڵێم ئایا کوتلەکانی وەک پارتی دیموکراتی کوردستان ویەکێتی نیشتیمانی و گۆڕان و نەوەی نوێش کە زیاتر لە ( ٢ ) کورسیان هەبێت تا چەند کاریان بەو ئاڕاستەیە کردوە کە پسپۆری چۆنمان دەوێت بۆ پەرلەمان چونکە بەدڵنیایەوە پسپۆری هێزە سونی و شیعیەکان بەتواناترن ،کاتیک دەڵێن کوتلە سیاسیەکان بەرنامەیان نیە مەبەستمان ئەوەیە چۆن بتوانین یاسایەک تێپەرێنین یان چۆن ڕێگە لە یاسایەک بگرین تێنەپەرێت تا بەرژەوەندی خەڵک و هاوڵاتیانی ئیمەی تیدانەبێت بۆنمونە ئێستاشی لەگەڵ بێت لەکاتی یاسای پاریزگاکاندا ئەو کوتلە و کەسانەی چونە دەرەوە بۆ ئیمەیان ڕون نەکردەوە بۆ دەچنە دەرەوە بۆیە تێنەپەراندنی یاسایەک ئامانجی تایبەتی هەیە بۆ نمونە:\nلە ساڵی ٢٠١٤ بڕی نەوتی سەپێنراو بەسەر هەرێمدا کە ڕادەستی عێراقی بکات ( ٤٠٠٠٠٠ ) چوارسەد هەزار بەرمیل بوو لە ئەسڵی ( ٥ ) وەزیرە کوردەکەش ( ٣ ) وەزیریان واژوی پرۆژەکەی ئەنجومەنی وەزیرانیان کردبوو ئەو دوانەکەی دیکەش یەکێکیان لە دەرەوەی وڵات بوو و ئەوی تریان پرسەی ماتەمینیان هەبوو ، بەڵام کە زانرا پرۆژەکە لە بەرژەوەندی کوردنیە زیانی گەورەی پێداگەیەنێت پرۆژەکە تێنەپەری ، ئەم محاوەلەیەمان لە ٢٠١٨ کردەوە کاتێک ڕێژەی کوردیان لە ۱۷٪ گۆری بۆ ١٢،٦٧٪ بەڵام بۆمان نەچوە سەر چونکە هێزە شیعی و سونیەکان بەیەکەوە تێیان پەراند.\nیەکێک لەو خاڵانەی کە کورد ڕزگار دەکات لە بگرەو بێنەی ڕادەست کردن و ڕادەست نەکردن وموچەی فەرمانبەرانیش دەپارێزێت بریتیە لە تێنەپەڕاندی یاسای بوجەو کارکردن بە یاسای بوجەی سڵی ( ٢٠١٩ ) ،\nکەبەپێی یاسای ئیدارەی مالی لە ماددەی ( ١٣ ) بڕگەی (سێ هەم) بەدەق هاتوە:لەکاتی تێنەپەراندنی یاسای بوجەی فیدراڵیدا بۆ ساڵێکی دیاری کراو، ئەوا بەیاناتی کۆتایی بۆ ساڵی پێشوو دەبنە بنەماو بنچینە بۆ ساڵی نۆێ، ڕەوانەی ئەنجومەنی نوێنەران دەکرێت بۆ ئیقرار کردن .\nلەم حاڵەتەدا چ بەیاناتێک لەئەنجامی جێبەجێکردنی ماددەی ( ١٠ ) بڕگەی (ج) بەدەست هاتوە لە ساڵی ٢٠٢٠ جێبەجێ دەکرێتەوە.\nبەڵام هەرێم و نوێنەرانی کورد چۆن دەتوانن ئەم گەمەیە بکەن کە تیمی بەرانبەرمان زۆر بەهێزن لە فەن و فنونی دانوستان و تعگیلی نیصاب و فلکەو لۆف لێدان ، تسویف و فەردای ئیرانیەکان .\nچونکە تێنەپەڕاندنی بوجە هەروا ئاسان نیە و ئابوری وڵات توشی شۆک دەکات و تائێستا تەنها دوو ساڵ یاسای بوجە نەبوە لە دوای روخانی ڕژێمەوە ئەوانیش ساڵەکانی ( ٢٠٠٤ ) و ( ٢٠١٤ ) بوون. ئیستەشی لەگەڵ بێت دیوانی چاودێری دارایی نەیتوانیوە ژمێرەی کۆتایی ئەو دوو ساڵە تەواو بکات.\nلەو گەمەیەدا نابێت کورد ببێت بە گەمەکەری سەرەکی چونکە دەبێت بە ئەسڵی گرفتەکە بوون بە بەشێک لە گرفت باشترە چونکە دەتوانرێت لە داوایدا ببین بە بە شێک لە چارەسەر ، ئەم گەمەیەش لە جاران ئاسانترە بە هۆی بۆنی موالات و موعارەزەوە کە بەتایبەت معارەزە دەکرێت دەغدەغەی سۆزی بکرێت و ئەستەمە ( ١٦٧ ) ئەندام بەبێ کورد کۆبکرێتەوە بۆ هیچ لایەکیان کە لە هەرەکاتە باشەکاندا نزیکەی ( ٥٠_٦٠ ) ئەندامیک غائیبن و ئامادە نابن .\nئەمانەی کە باسم کرد ئەو سێ ئەگەرەن کە دەکرێت وەک نەخشە ڕێگاش بەکار بهێنرێت.\n424 جار بینراوە\nدەرباز محەمەد: بەم سیاسەتەی ئێستای حكومەت، ئاسۆی چارەسەر نابینین\nعەدنان عوسمان: هەڵوێستی ئەمڕۆی پەرلەمانتارانی ناڕازی گۆڕان جێی ستایشە


مێژوی ئەمڕۆ 25/10 - بنکەی روناکبیریی گەلاوێژ :: Gelawej\nمێژوی ئەمڕۆ Oct 25, 2020\n- لە رۆژى 25/10/1400 گیفرى چوسر (Geoffrey Chaucer)، شاعیر و فه‌یله‌سوف و نوسه‌رى ئینگلیزى لە تەمەنى (57) ساڵى لە شارى لەندەن کۆچى دوایى کردووە، لە ساڵى 1343 لە شارى لەندەن لە دایکبووە.\n- لە رۆژى 25/10/1806 ماکس ستیرنەر (Max Stirner)، فەیلسەسوف و نوسه‌رى ئەڵمانى لە شارى لپسیا لە دایکبووە، لە ساڵى 1856 له ته‌مه‌نى (50) ساڵى بە نەخۆشى لە شارى بەرلین کۆچى دوایى کردووە.\n- لە رۆژى 25/10/1825 یوهان ستراوس ئەبن (Johann Strauss)، ئاوازدانه‌ر و موزیسیانى نەمساوى لە دایکبووە، لە رۆژى 3/6/1899 لە تەمەنى (73) بە نەخۆشى لە شارى ڤینا کۆچى دوایى کردووە.\n- لە رۆژى 25/10/1838 جۆرج بیزیە (Georges Bizet)، ئاوازدانه‌ر و موزیسیانى فەڕەنسى لە شارى پاریس لە دایکبووە، لە رۆژى 3/6/1875 لە تەمەنى (36) ساڵى بە نەخۆشى کۆچى دوایى کردووە.\n- لە رۆژى 25/10/1881 پاپلۆ بیکاسۆ (Pablo Ruiz Picasso)، نیگاركێشى ئیسپانى لە شارى مەلەگە لە دایکبووە، لە رۆژى 8/4/1973 لە تەمەنى (91) ساڵى بە نەخۆشى لە فەڕەنسا کۆچى دوایى کردووە.\n- لە رۆژى 25/10/1925 حسێن نەسار، شاعیر و ئەدیب و ئه‌كادیمیستى میسرى لە شارى ئەسیوت لە دایکبووە، لە رۆژى 29/11/2017 لە تەمەنى (92) ساڵى کۆچى دوایى کردووە.\n- لە رۆژى 25/10/1926 بۆ کارپێلان (Bo Carpelan)، شاعیر و ۆه‌خنه‌گى ئه‌ده‌بى و نوسه‌رى فنلەندى لە شارى هلسنکى لە دایکبووە، لە رۆژى 11/2/2011 لە تەمەنى (85) ساڵى لەشارى ئیسپۆ کۆچى دوایى کردووە.\n- لە رۆژى 25/10/1958 نەسر حەماد، ئەکتەرى میسرى لە دایکبووە، لە ساڵى 1981 بەشدارى لە کارى هونەریدا کردووە.\n- لە رۆژى 25/10/1965 عەبدوڵڵا سنانى، ئەکتەرى سعودى لە شارى مەدینە لە دایکبووە، لە ساڵى 1987 بەشدارى لە کارى هونەریدا کردووە.\n- لە رۆژى 25/10/1966 محەمەد کەمال میسرى، ئەکتەرى میسرى لە تەمەنى (80) ساڵى کۆچى دوایى کردووە، لە رۆژى 11/8/1886 لە دایکبووە، لە ساڵى 1928 تاکو ساڵى 1954 بەشدارى لە کارى هونەریدا کردووە.\n- له رۆژى 25/10/1971 ئەلیف شەفەق (Elif Şafak)، ژنه رۆماننوس و نوسه‌رى تورك له شارى ستراسبۆرگ له فه‌ڕه‌نسا له دایكبووه، به زمانه‌كانه‌ى ئینگلیزى، فه‌ڕه‌نسى و توركى ده‌نوسێت، به‌رهه‌مه‌كانى بۆ زیاتر له سى زمان به‌سه‌ر (40) وڵاتى جیهاندا بڵاوكراونه‌ته‌وه، رۆمانه‌كانى بە پڕفرۆشترین رۆمان دادەنرێت لە توركیا، یەکەم ڕۆمانی بەناوی (شاراوە) نوسویه‌تى، کە لەساڵی ١٩٩٨ خەڵاتی ڕوومی بردەوە، ھەڵگری بڕونامه‌ى دوکتۆرایە لە زانستە سیاسییەکان، باشترین بەرھەمە چاپكراوه‌كانى: چاوتێبڕین، رۆمان، چل رێساكه‌ى عیشق، رۆمان، زۆڵه‌كه‌ى ئیستانبووڵ و ئه‌شق.\n- لە رۆژى 25/10/1971 ماجد موهەندیس، گرانیبێژى عێراقى سعودى لە شارى بەغداد لە دایکبووە، لە ساڵى 1991 بەشدارى لە کارى هونەریدا کردووە.\n- لە رۆژى 25/10/1977 یهوناتان جاترۆ، ئەکتەر و گۆرانیبێژى ئیسرائیلى لە شارى تەل ئەبیب لە دایکبووە، لە ساڵى 2000 بەشدارى لە کارى هونەریدا کردووە.\n- لە رۆژى 25/10/1983 مەحمود دیاب، شانۆنوس و نوسه‌رى میسرى لە تەمەنى (51) ساڵى کۆچى دوایى کردووە، لە رۆژى 25/8/1932 لە دایکبووە.\n- لە رۆژى 25/10/1984 ئارام محه‌مه‌د عەبدولڕەحمان، رۆماننووسى کورد لە ناحییه‌ی بالیسان لە دایکبووە، لە ساڵی 2013 بۆ چیڕۆکی (دەزگیرانی گۆڕستان) لە فیستیڤاڵی هەتاو بۆ ئەدەبی گەنجان خەڵاتی دووەمی چیڕۆکی وەرگرتووە، لە ساڵی 2014 بۆ چیڕۆکی (زمانی دیوار) خەڵاتی یەکەمی فیستیڤاڵی گەلاوێژی بۆ بواری چیڕۆک وەرگرتووە، خاوەنی چەند رۆمان و کۆمه‌ڵه چیڕۆکە لەوانە: سه‌مای سڕبوون، رۆمان، خه‌وتوو، رۆمان، مه‌رگی مێژوونووس، رۆمان، ده‌رگه‌کانیش هیلاکن، چیرۆک، رۆژێک لەو ساڵانە هەڵدەگرم، رۆمان.\n- لە رۆژى 25/10/1984 کیتى پیرى (Katy Perry)، ژنە گۆرانیبێژى ئەمەریکى لە شارى سانتا باربارا لە ویلایەتى کالیفۆرنیا لە دایکبووە، لە ساڵى 2001 بەشدارى لە کارى هونەریدا کردووە.\n- لە رۆژى 25/10/1985 سیارا (Ciara)، ژنە ئەکتەر و گۆرانیبێژى ئەمەریکى لە شارى ئۆستن لە ویلایەتى تەکساس لە دایکبووە.\n- لە رۆژى 25/10/1988 کریتیکا کامرا (Kritika Kamra)، ژنە ئەکتەرى هیندى لە شارى مۆمباى لە دایکبووە، لە ساڵى 2007 بەشدارى لە کارى هونەریدا کردووە.\n- لە رۆژى 25/10/2002 ریچارد هاریس (Richard Harris)، ئەکتەرى ئیرلەندى لە تەمەنى (72) ساڵى بەنەخۆشى کۆچى دوایى کردووە، لە رۆژى 1/10/1930 لە شارى لیمریک لە دایکبووە.\n- لە رۆژى 25/10/2019 سەبریا هەکارى، شاعیرى دێرین کە بە یەکەمین ژنى کورد لە بادینان دادەنرێت لە شیعر نووسیندا کۆچى دوایى کرد، لە سەرەتاى هەشتاکانى سەدەى رابردوو دەستى بە شیعر نوسین کردووە، یەکەم دیوانى بە ناوى (پاڕزینکا داپیرێ) بووە، دوو کۆمەڵەى شیعرى چاپکراوى هەیە، لە ساڵى 1991 لە کاتى کۆچى ملیۆنیەکەى کورد چووەتە ئەوروپا و لە سوید نیشتەجێ بووە، ئەندامى لقى دهۆکى یەکێتى نوسەرانى کورد بووە.\n- له رۆژى 25/10/2019 جۆن ویزەرسپون (John Witherspoon)، ئەکتەری کۆمیدی ئەمریکی له ته‌مه‌نى (77) ساڵى لە ماڵەكەی خۆی لە (شێرمان ئۆكس) لە ویلایەتی كالیفۆرنیا كۆچی دوایی كردووه، له رۆژى 27/1/1942 له شارى دیترویت له دایكبووه، (49) ساڵ لە کارى هونەری بەردەوام بوو، زیاتر لە فیلم و زنجیرە دراما کۆمیدییەکان دەردەکەوت، سەرەتا وەکو نمایشکاری جل و بەرگ دەرکەوت، لەدواییدایەکەم هەنگاوی خۆی لە هونەری دراما تاقیکردەوە، لە ساڵی 1970 لە زنجیرە درامای(Barnaby Jones) بەشدار بوو، دواتر لە چەندین شانۆ و فیلمی سینەمایی و بەرنامەی تەلەفزیونی بەشداری کردووە.


کەنەکە: خەسڵەتە دیموکراتییەکان شۆڕشی ڕۆژئاوایان کردووە بە نموونە – کوردی – RojNews.News\n28/02/2020 - 11:24:45 pm\nچوؤرشەممە, 18 يول 2018 – 09:59 ڕۆژنیوز – ناوەندی هەواڵەکان\nئەمڕۆ، کۆنگرەی نەتەوەیی کوردستان-کەنەکە، بەبۆنەی ١٩ی تەمموز، شەشەمین ساڵیادی شۆڕشی ڕۆژئاوای کوردستانەوە، ڕاگەیەندراوێکی بڵاوکردەوە.\nلە بیاننامەکەدا، هاتووە: لە ١٩/٧/٢٠١٢ دا کۆبانێ یەکەم هەنگاوی شۆڕشی هەڵینا و ئازاد کرا. دواتر بە ئازادکردنی دێرک و عەفرین، ڕەوتەکە فراوانتر بوو، ئیدی هەنگاو بە هەنگاو سەرانسەری ڕۆژئاوای کوردستانی گرتەوە، ئەم بەرەوپێشچوونی شۆڕشە هەر بەردەوامە.\nهەروەها، هاتووە: سەرەتا سێ کانتۆن ( جزیرە، کۆبانێ، عەفرین) دامەزران، لەسەر ئەو بنەمایەش سیستمی خۆبەڕێوەبەریی دامەزرا، دواتر بە ئازادکردنی گرێ سپی و بەستنەوەی هەردوو کانتۆنی جزیرەو کۆبانێ پێکەوە، شۆڕش پێی نایە قۆناغێکی ترەوە، دواتر ناوچە داگیرکراوەکانی وەک حەسەکە، هۆل، شەدادی، مینبج، تەبقە، ڕەقەو باکور و رۆژهەڵاتی دێرەزور، یەک لەدوای یەک ئازاد کران.\nلە بەشێکی دیکەی بەیاننامەکەی کەنەکەدا هاتووە: لەگەڵ ئەم دەسکەوتانەشدا، تا ئێستاش هێرش بۆ سەر رۆژئاوا، هێرش بۆ تێکدانی سیستەمی خۆبەرێوەبەری بەردەوامە، دەوڵەتی تورکیا بە ئەرێکردنی روسیا و چاوپۆشی هێزە نێودەوڵەتییەکانی دیکە، هێرشیکردە سەر عەفرین و داگیریکرد، لە هەرێمی عەفرین گەل و شەرڤانانی ئازادی بەرخۆدانێکی بێ هاوتایان کرد و تا ئێستاش بەردەردەوامە، دەوڵەتی تورکیاو هاوکارانی هەر لەسەر هەڕەشە و هێرش بەردەوامن، نەیارانی گەلی ئێمەو هاوکارانیان بە هەموو توانایانەوە لە کاردان و لە هێرش و پەلاماردانە دڕندانەکانیان بەردەوامن، لە بەرامبەر ئەم هێرشانەشدا، شەڕی ئازادی، شەری دژی داگیرکاریی، بە قارەمانی و دڵسۆزی بەردەوامە.\nکەنەکە، ئاماژەی بەوەشکردووە: شۆڕشی رۆژئاوا، بە فیداکاریی، بە قارەمانی و بە خوێنی پاکڕەوانان سەرکەوتن و دەسکەوتی بەدیهێنا و پێشکەوت، بۆ ئەوەی شۆڕش بەرەوپێش بچێت، بۆ ئەوەی گەل و وڵات ئازاد ببێت، قوربانی زۆر درا، بەرخۆدان بە هیممەتی کچان و کوڕانی کوردستان، لەسەرانسەری دنیادا دەنگی دایەوە، بەتایبەتیش بەرخۆدان و پاراستنی کۆبانێ، بوو بە سیمبوڵ و داستانێکی نێونەتەوەیی.\nلە درێژەی بەیاننامەکەی کەنەکەدا، باس لەوەشکراوە: شۆڕشی ڕۆژئاوا نەک هەر بەهۆی خۆپاراستن و قارەمانێتی، بەڵکو لەبەر ئەوەش کە خۆی خۆی بەڕێوەدەبات، لەبەر شێوازی مامەڵەکردنی لەگەڵ گەلان و باوەڕە جیاوازەکان، لەبەر خەسڵەتی دیموکراتیانەی خۆی و رێکخستنی کۆمەڵگە، لە هەرێمەکەدا بووە بە نموونە، بەتایبەتیش کە سیستەمێکی ئەڵتەرناتیڤی لە بەرامبەر سیستەمی کۆنی دەسەڵاتداریی لە ناوچەکەدا خستووەتە بواری پراکتیکەوە، لەو سیستمەدا رۆڵی ژنی ئازاد بووە بە نمونەیەکی جیهانی و سەنجی دنیای بۆ لای خۆی راکێشاوە، رۆڵی ژنی کورد لە شۆڕشی رۆژئاوادا کەوتۆتە رۆژەڤی دنیاوەو بە سەرسامییەوە لە سەر ئاستی جیهان کاری لەسەر ئەکرێت.\nلەکۆتایی بەیاننامەکەدا، کەنەکە پیرۆزبایی شەشەمین ساڵیادی شۆڕشی ڕۆژئاوا، لە شەڕڤانانی ئازادیی و تەواوی گەلی کوردستان دەکەن و لە کەسێتی شەهیدانی ڕۆژئاوادا، هەموو شەهیدانی کوردستان بە بیردێننەوە، دەشڵێن: شۆڕشی رۆژئاوا بە دامەزراندنی سیستەمێکی ئەڵتەرناتیڤ و کۆمەڵگەیەکی دیموکرات، لە شەشەمین ساڵیادی خۆیدا ئەژی و بە سەرکەوتوویی بەردەوامە.


رێكخراوه‌كانی مافی مرۆڤ: یۆنان په‌نابه‌ران له هاوكارییه خۆراكییه‌كان بێبه‌ش ده‌كات\nتا ئێستا 36 هه‌زار په‌نابه‌ر هیچ جۆره كۆمه‌ك و هاوكارییه‌ك نه‌كراون\nKurdistan24 هه‌ولێر 21:55 2021/10/18\nژماره‌یه‌ك په‌نابه‌ر له یۆنان\nجیهان په‌نابه‌ران یۆنان مافی مرۆڤ\nچالاكوانان و رێكخراوه‌كانی مافی مرۆڤ، ده‌سه‌ڵاتدارانی یۆنانیان به‌وه تۆمه‌تبار كرد، كه مافی ئه‌و په‌نابه‌رانه‌ی له وڵاته‌كه‌دان پێشێل ده‌كات و رێگه نادات وه‌ك پێویست هاوكاری خۆراكییان پێ بگات.\n26 رێكخراوی ناوخۆیی و ده‌ره‌كی، له‌وانه ئه‌نجوومه‌نی یۆنان بۆ په‌نابه‌ران و لیژنه‌ی نێوده‌وڵه‌تی به‌هاناوه‌چوون، ئاشكرایانكردووه، %60ی ئه‌و په‌نابه‌رانه‌ی له كه‌مپه‌كاندان هاوكاری و خۆراكی پێویستیان پێ ناگات.\nله به‌یاننامه‌یه‌كدا، ئه‌و رێكخراوانه ئاشكراشیان كردووه، ئه‌و په‌نابه‌رانه‌ی خۆراكیان پێ ناگات، %40یان ژنانی دووگیان و منداڵن و به‌شێكی زۆریان تووشی نه‌خۆشی درێژخایه‌ن بوون و ژماره‌یه‌كیش له‌و په‌نابه‌رانه‌ی تووشی كۆرۆنا بوون و یان كه‌ره‌نتین كراون، خواردنیان پێ ناگات.\nرێكخراوه‌كان ده‌ڵێن تا ئێستا 36 هه‌زار په‌نابه‌ر هیچ جۆره كۆمه‌ك و هاوكارییه‌ك نه‌كراون.\nله به‌رامبه‌ردا، وه‌زاره‌تی كۆچی یۆنان رایگه‌یاند، هه‌ر كه‌س داوای مافی په‌نابه‌ری كردبێت له هه‌ر كوێیه‌كی وڵاته‌كه بێت، رۆژانه سێ ژه‌م خۆراكی پێویستی بۆ دابین كراوه.\nوه‌زاره‌ته‌كه روونیشیكردووه‌ته‌وه، ئه‌و مافه بۆ ئه‌و په‌نابه‌رانه‌یه، كه رێگه‌ی مانه‌وه‌یان پێدراوه و ئه‌وانه‌ی ئه‌و مافه‌یان نییه و پێویسته له‌سه‌ریان یۆنان به‌جێبهێڵن و له كه‌مپه‌كانن، خواردنیان پێ نادرێت، چونكه ده‌بێت ناچار بن یۆنان به‌جێبهێڵن.\nتا ئێستا ژماره‌ی راسته‌قینه‌ی په‌نابه‌ران له یۆنان نازانرێت و هه‌فته‌ی رابردوو، نێرده‌ی نه‌ته‌وه‌یه‌كگرتووه‌كان ب ۆكاروباری په‌نابه‌ران له یۆنان، میرای جیرار، رایگه‌یاند، مه‌زنده ده‌كرێت 96 هه‌زار په‌نابه‌ر له یۆنان هه‌بن.


کوردیپێدیا - سەید کاکە\n👫 سەید کاکە | پۆل: کەسایەتییەکان | زمانی بابەت: 🏳 کوردیی ناوەڕاست\nئەندامی پێشووی پەڕڵەمانی کوردستان\n1. 👁 بیرەوەری پێشمەرگەیەک\n1. 👁 ئەندامانی کۆنگرەی یەکی حیزبی سۆسیالیستی کوردستان\n2. 👁 خەوتووەکانی ناو پەڕڵەمان\n3. 👁 سەید کاکە و کۆمەلێک پێشمەرگە ساڵی....\n4. 👁 عەریف عوسمان، فارس باوە و سەید کاکە\n5. 👁 مام یاسین گەڵاڵی و سەید کاکە\n➕ ئەم بابەتە لەلایەن: (هاوڕێ باخەوان)ەوە لە: May 13 2010 12:13PM تۆمارکراوە\n👁 ئەم بابەتە 16,820 جار بینراوە\n📷 فایلی وێنە 1.0.1 14 KB May 13 2010 12:13PM هاوڕێ باخەوان


دایكێك 30 كیلۆمەتر كوڕە 17 ساڵەكەی لەكۆڵدەكات بۆ ئەوەی نەكەوێتە دەست داعش\nكەركوك، مەكتەب خالید، دایكێك نزیكەی 30كم كوڕەكەی لەكۆڵكردو لەژێر دەستی داعش ڕزگاری كرد. فۆتۆ: كەركوك ناو.\nحوسەینییە گوێی بە ئازارەكانی پشتی نەدا، كوڕە 17 ساڵەكەی كردە كۆڵیی‌و نزیكەی 30 كیلۆمەتری بڕی تا گەیاندییە ناوچە كۆنتڕۆڵكراوەكانی كەركوك‌و بە توندی ماچێكی كرد.\nمەروان جاسم (17ساڵ)، لە منداڵییەوە تووشی ئیفلیجی بووە‌و ناتوانێت ڕێبكات، ئەوەش ئەركی دایكی قورسكردبوو كاتێك ویستیان لە ژێر دەسەڵاتی داعش لە باشوری خۆرئاوای كەركوكەوە بەرەو ناوچەكانی ژێر دەسەڵاتی هێزەكانی پێشمەرگە كۆچبكەن.\nئەو خێزانە دانیشتووی گوندی خەربەعەزیزی سەر بە ناحیەی ڕیازن لە قەزای حەویجەو ناوەڕاستی مانگی یەكی ئەمساڵ‌و لە بەرەبەیانێكی درەنگدا لەگەڵ چەند خێزانێكی تر خۆیان گەیاندە مەكتەب خالید.\nحوسینییە دحام، دایكی مەروان بە (كەركوك ناو)ی وت "كوڕەكەم هەر لە منداڵییەوە ئیفلیجە‌و ناتوانێت ڕێبكات، بەردەوام دەبوو چارەسەری بۆ وەربگرم، بەڵام كاتێك داعش هات ئەركی ئێمە قورس بوو، دەرمان نەماو منیش نەمویست كوڕەكەم لەدەستبدەم."\nبەرەبەیانی مانگی یەكی ئەمساڵ، حوسەینییە مەروانی كوڕی كردە كۆڵیی‌و پێنج گوندیان بڕی كە ڕێگاكە نزیكەی 30 كیلۆمەتر دەبێت، تاگەیشتنە مەكتەب خالید لە باشوری خۆرهەڵاتی كەركوك‌و لەژێر دەسەڵاتی هێزەكانی پێشمەرگە.\n"داعش هیچی نەهێشت، نە دەرمان نە خواردن، تەنانەت خەڵكیشی دەكوشت‌و ئازاری دەدان، ئێمە چی بكەین؟ تەنانەت نەماندەتوانی خواردنی پێویست بدەین بە مەروان، بۆیە هەڵاتین"، حوسەینییە وای وت.\nكەمئەندامان‌و منداڵان ئازارێكی سەخت دەكێشن، كاتێك خێزانەكانی ژێر دەسەڵاتی داعش دەیانەوێت هەڵبَێن، كەمئەندامان دەبن بەئەرك بۆ خێزانەكانیان‌و هەورازو نشێوی زۆر دەبڕن تا دەگەیەنرێنە ناوچە ئارامەكان، منداڵانیش ڕوبەڕوی سەرما دەبنەوەو برسێتی‌و نەخۆشی تەنگیان پێهەڵدەچنێت.\nخێزانی مەروان كاتێك بیریان لە هەڵاتن كردەوە كە خەریك بوو كوڕەكەیان بەدەست برسێتی‌و نەبوونی دەرمانی پێویستەوە لەدەستبدەن.\nئەوەی دایكی مەروانی زیاتر خەمبار كردبوو، ئەوەبوو ڕۆژێك داعش بەزۆر كوڕەكەیان بردبوو بۆ بینینی كوشتنی چەند كەسێك كە ویستبویان هەڵبێن.\n"كوڕەكەم تاوانی چییە، تا لەكاتی لە سێدارەدانی هەر كەسێك ئامادەی بینینی بێت… داعش بەزۆر ئەمەی دەكرد، دەبوایە هەموو پیاو و منداڵەكان ئامادەبن" حوسەینییە وای وت، زیاتر وتی"دواهەمین جار مەروانیان برد بۆ بینینی سەربڕینی دوو كەس بە مووس، بەوەش نەخۆشكەوت‌و باری دەروونی تێكچوو."\nبەڵام حوسەینییە لەمەكتەب حالید ماچێكی توندی كوڕەكەی كردو وتی "گرنگ ئەوەیە توانیم بە سەلامەتی ڕزگارت بكەم."\nگۆڕان فراكسیۆنی بەغدادی لە بزووتنەوەكە دەردەكات؟\nژمارەیەك لە بەرپرسانی باڵای گۆڕان هەوڵێكیان دەستپێكردووەو دەیانەوێت بزووتنەوەكەیان خۆی بێبەریی بكات لە فراكسیۆنەكەی لە پەرلەمانی عێراق\nكۆتایی سەردەمی "ڕێوییە پیرە فێڵبازە زۆر بەتواناكە"\nبە دروشمی كوردستان خستنەسەر نەخشەی وزەی جیهانی بە مانای گەشەی ئابوری‌و پێشكەوتن دەستی پێكرد، بە واقیعی، كوردستان بەجێهێشتن لەسەر ساجی عەلی‌و قەرزارییەكی زۆر كۆتایی پێهات\nگیرفانی مووچەخۆرانی هەرێم؛ قوباد تاڵەبانی دەخاتە نێوان دوو بەرداش\nقوباد تاڵەبانی چووەتە گەڕێكی دانوستانی چڕو ماوە درێژ لەگەڵ بەغداد، ئەو دەیەوێت بە دەستی بەتاڵ نەگەڕێتەوەو گیرفانی مووچەخۆرانی هەرێم گەرم بكاتەوە\nدەستگیركراوانی بادینان؛ ئەو دۆسیەیەی هەمووان بیستیان و كەس زانیاریی لەسەری نییە\nژمارەیەك ڕۆژنامەنووس و چالاكوانی بادینان، چەندین هەفتەیە كەسوكار و هاوڕێكانیان، بە پەرلەمانیشەوە بەدوای وەڵامی ئەو پرسیارەوەن؛ بۆچی دەستگیركراون؟.


مه‌نسور حكمه‌ت یۆران گردیر … وه‌رگێرانی له سویدیه‌وه: كاوه كه‌ریم – Dengekan\nbyDenegkan\tSeptember 20, 2019\tGeneral, Literature\n** ئه‌م نووسینه به‌شێوه‌ی په‌خشانه شیعرێك له‌لایه‌ن نووسه‌ر و شاعیر و رۆژنامه‌نووسی به‌ناوبانگی سویدی” یۆران گرەیده‌ر”ەوه نووسراوه له دوای كۆچی مه‌نسوور حكمت كه له كتێبی دیوانه شیعره‌كه‌یدا ”نامه‌كه‌ی یاكۆب” چاپكراوه .. وه من هه‌وڵم داوه وه‌ڕگێرانه‌كه‌ی وه‌كو خۆی بكه‌م، ته‌نانه‌ت شێوه‌ی نووسینه‌كه‌شی.هه‌رچه‌نده شێوه‌ی نووسین و ده‌ربڕینی یۆران جیاوازه له نووسه‌ره‌كانی تر ، كه كاری وه‌رگێرانه‌كه‌ی بۆ كوردی كه‌مێ سه‌خته . هه‌روه‌ها ده‌مه‌وێت لێره‌دا سوپاسی كاك سلیمانی قاسمیانی بكه‌م كه پێداچوونه‌وه‌ی به وه‌رگێرانه‌كه‌و تێكسته‌كه‌دا كرد .\n( تۆ و من و هه‌موو ئه‌و ملێون كه‌سه‌ی كه خه‌بات ده‌كه‌ن بۆ ئازادی، یه‌كسانی و خۆشگوزه‌رانی و دژی ئیمپریالیزم وبه‌ربه‌رێتی ئیسلامی سیاسی و ده‌سەلاته تاوانباره هه‌مه‌لایه‌نه‌كایان، له‌به‌رچاویان بوونمان نییه له‌م دنیایه‌دا. ئێمه كه به وه‌حشیانه‌ترین شێوه ده‌چه‌وسێینه‌وه، زیندانی ده‌كرێین و له‌سێداره ده‌درێین بوونمان نییه).\nمه‌نسور حكمه‌ت، له ته‌مه‌نی په‌نجاو یه‌ك ساڵیدا\nله رۆژێكی هاوینی ساڵی ٢٠٠٢،\nله له‌ندن به شیرپه‌نجه كۆچی دوایی كرد،\nله‌لایه‌ن خۆشه‌ویستەکە‌یەوە ئازه‌ر ماجدی و خێزانه‌كه‌ی پرسه‌ی بۆگیرا و له ماڵپه‌ره‌كه‌ی ئەم داویین په‌یامە دانرا بە چەند وشەی دڵنیاكه‌رانه لە گورانییه‌كی “جێترۆ تول” :\n” ئاسمان لە ڕووتدا نووسرابوو”\nمن هەرگیز به تۆ نه‌گه‌شتووبووم\nجگە لە نامیلكه‌یه‌كی ته‌نكی زه‌رد نەبێت کە کەسێکی نەناسراو بۆی ناردبووم\nئەویش ماوەیەکی زۆر دەست لێنەدراو لەبیرەوەچوو\nبە وەرگێرانێکی کەمێک ناتەواو له فارسیه‌وه.\nسەرەنجام شیکردنەوەکانتم خوێندەوە\nله سەر تیروری ئیسلامی و\nشەڕی بە هەمان ئەندازە بەربەرییانەی دژبە تێرۆر.\nتۆ لات وابوو ئەم دووانە لە یەک دەژین\nتۆ هەردوو بەرەت سەرکۆنە کرد\nبە ناوی بڕوای کۆمۆنیستیت\nبە ناوی خەونە رادیکاڵەت بۆ خۆرهەلاتی ناوەراستێکی جیاواز\nڕزگاربوو لە چنگ گەندەڵیی سیاستمه‌داره‌كان، مەلاکان، ئایەتووڵڵا دەنگ نووساوەکان، ژنکوژەکان، خۆکوژە بۆمب لەخۆبەستەکان،\nئەوانەی کە بێهیوایی و بێدەسەڵاتی هێناونییە ڕوو\nیان مەسەلەی چارەسەرنەکراوی فەلەستین\nکە سێبەری بەرینی خۆی هەڵدەکێشێ هەتا “بالی” لە ئه‌نده‌نوسیا”\nوەک هێزێکی گەورەی پاڵپێوەنەر\nتۆ سەرکوتگەریی بەرینی دەسەلاتدارانت لەم ناوچەدا ناساند\nناوچەیەک کە هەرگیز شانسی پێشکەوتوویی و مۆدێرنیزمی پێنەدرا،\nشانسی ئەوەی کە مرۆڤ وەک مرۆڤ بژی،\nله‌به‌ر ئه‌مه‌ش ده‌بنه قوربانی\nئەمپریالیزمی ئەمەریکی و\nئامرازە ئیسلامییە خوازراوه‌كه\nبۆ خنکاندنی هەر هەولێکی\nتۆ له ئێران گه‌وره‌بووی و خوێندت،\nلە سەرەتای هه‌فتاكاندا رۆیشتی بۆ له‌ندن\nله‌وێ ورد بوویتەوە له خوێندنه‌وی ماركس\nبریا منیش بمتوانیایە لێی بەشدار بم –\nماركسی رادیكال، ئۆمانیست، ئانتی ئیدیۆلۆگ.\nتۆ یه‌كیتی سوڤیه‌ت و چین، رۆمانسی جیهان سێیه‌می، تروتسكیزم ، سوسیال دیموكراتی، هه‌موویانت ره‌تكرده‌وه :\nچیت ڕاگرت و لە قوولاییدا بە چی گەیشتی؟\nوابزانم دوایی گه‌رایته‌وه بۆ ئێران\nدواتر رووتکردە ناوچه رزگاركراوه‌كانی كوردستان\nكاتێ ئاخونه‌ده‌كان به‌ته‌واوی ده‌سەلاتیان گرته‌ده‌ست و ڕەشبگیرییەکانی ٢٠ی مانگی حوزیه‌رانی ١٩٨١ بەرانبەر به ٣٠ی خوردادی سالی ١٣٦٠ ده‌ستی پێكرد\nكه به دوایدا قه‌تل و عامی سوسیالیسته‌كان\nرەخنەگران لە دەولەت، هەلسسووراوانی نەقابه و رێكخراوه جەماوەرییەکان، مانگرتووه‌كان:\nبە دەیان هەزار کوژران لە چەند رۆژ و چەند هه‌فته‌دا.\nتۆ یه‌كێك بووی له دامه‌زرێنه‌رانی حزبی كۆمۆنیستی كرێكاری ئیران\nكه من هیچ له‌باره‌یەوە نا‌زانم\nجگه له‌وه‌ی كه ده‌بێ یەکێک له‌و جولانه‌وه لاواز و ناتەواوانە بێت\nکە تەنیا ڕووناکییەکن له‌ناو ئەم تاریكستانە چڕە دا.\nزمانی مه‌كتب سیاسی له پرسه‌ی تۆدا هه‌ڵگری ئەو وشانە بوو کە جووڵە لە مرۆڤ دەبڕێ.\nبه چه‌ند رێگای جیاواز تۆ گه‌رایته‌وه بۆ له‌ندن.\nبه‌لام كۆمونیزمی تۆ بەرچاوی ڕوونتر كرده‌وه\nله مەیدانی شەڕی تێرور ودژه تێرۆردا\nخەونەکەت بۆ کۆمەڵگایەکی سێکولار\nكه‌مێ ئه‌سپایی هه‌ڵده‌گرێ و\nهەڵگری مەندییەکی لە بەرچاوە\nوتووێژەکانت مەندیی مناڵیکی خەوتوو دێنێتە بەرچاوم\nکە له ناته‌بایه‌كی قووڵ دایه له‌گه‌ل كۆمونیستی خیتابیدا\nكه بەداخەوە دەڵێی تاكه شتێکه كه ماوه له دونیایەک دا\nكه رێگە نادات به‌هیچ ریفۆرمێكی هەڵقولاو لە ژێرەوە.\nبه‌ڵێ، لە رۆژنامەکانا خوێندمەوە\nله‌سه‌ر خەباتی ژنانی ئێرانی له سوید دژ بە توندوتیژی نامووسی\nکە تۆ زۆر جار نموونەیانی\nبه وێنه‌یه‌كی گەورە لە رۆژنامەیەکدا تۆم بینی\nلە پشت سەری “پەروین کابولی”یەوە\nچالاكه‌وانی مافی ژنان له یوتۆبۆری و ماموستای داینگه له گەرەکی “به‌ریشۆن”.\nله شه‌وێكی ئوكتوبه‌ردا\nكاتێك لە گشت نووسینەکانت تەنیا ئەو نامیلكه بچكۆله‌كه‌تم خویندەوە کە به‌رێكه‌وت گەیشتبووە دەستم\nبیرم بەرز فڕی و هەڵکشا بە سەر تاقیکردەنەوە گەورەکەی رووناکبیری چەپی وەکوو من بە ویژدانی پڕ لە ئازارەوە:\nچاوپۆشی کردنی زیادڕه‌وانه\nلە ئامڕازی جه‌نگی ئه‌مه‌ریكی\nببوره له ئامڕازه‌كه‌ی تری تیرور\nواتە “پیشەسازی بەرینی دین” وەک تۆ دەڵێی –\nئەوسا کتێبەکەی یوحەنا، لە ئینجیلی نوێم له‌بیر نەبوو کە بە ناو تێرۆری ئیلاهییەکەیدا پیاسەم دەکرد.\nبه‌ڵی ، من به‌رده‌وام بووم له‌گوێگرتن لە زرمەی چه‌كوشه‌كان\nنا، نه‌خێر، من سوفییەکانیشم بە تەواوی وەلانەنا،\nبه‌لام لە پڕ تێگەیشتم ئەوان چی بوون و چین:\nدەنگی خۆشی تێکهەڵچوونە کۆمەڵایەتییەکان\nله كه‌نار دەسەڵاتی زه‌به‌لاحی وه‌ستاوی هه‌زار ساله\nبه‌لام ئەوان چیتر ڕێپیشانده‌ر نین\nله‌م كۆمه‌لگای پڕ لە بیابانی سووتینەر، سه‌رمایه‌داری،\nدیموكراسی ناته‌واو، چه‌وسانه‌وه‌ی چینایه‌تی.\n“دونیا دوای ١١ سپته‌مبه‌ر، هەڵسان و داکەوتنی ئیسلامی سیاسی”\nناونیشانی نامیلكه ته‌نكەکەتە..\nبە رێكه‌وت گەیشتە ده‌ستم لە سالی ٢٠٠٢دا، تێرۆر و تێرۆری دەوڵەتیی\nله‌وانه‌یه ئەم نامیلکە وەکوو تاکە نووسراوەت بمێنێتەوە کە خوێندوومەتە‌وه.\nتۆ كۆچت كردووە و تاڕاده‌یه‌ك كه‌س لێره،\nلێره كه من لێ ده‌ژیم كه‌م ده‌تناسن و بیرت ده‌كه‌ن\nناوی راسته‌قینه‌ت “ژوبین رازانی” یه.\nPrevious مجروم… شاعیر و فه‌رمانبه‌ر و پیشه‌زان… یاسین برایم\nNext سلێمانیی و پاپارازییەکانی کوردایەتیی، بەشی سێیەم و کۆتایی لە ( سلێمانیی، پایتەختی جەهلی کوردایەتیی)


تۆڕی پلەیستەیشن جارێکی تر لە کار کەوتەوە – کەی ئای تی ئێن\nخاڵە پرتەقاڵی و سەوزەکان مانایان چییە لە وەشانی iOS 14؟\nکرداری Back Tap چییە و چۆن بە کاری بێنم لە وەشانی iOS 14 و ئایفۆنەکەمدا؟\nبە فەرمی مۆبایلی Sony Xperia 5 II بە ڕوونمای OLED و تێکڕای نوێ بوونەوەی 120هێرتز نمایش کرا\nبە فەرمی تابلێتی Huawei MatePad 5G بە چوار بڵندگۆ و پشتگیری کردن لە +Wi-Fi 6 نمایش کرا\nئەپڵ خزمەتگوزاری Apple One ـی ڕاگەیاند\nسۆنی 26, كانونی دووه‌م 2018\nتۆڕی پلەیستەیشن جارێکی تر لە کار کەوتەوە\nتۆڕی پلەیستەیشن یان PlayStation Network لە ئێستادا لە کارکەوتووە و یاریکەران ناتوانن پەیوەست بن بەم تۆڕەوە و یاری سەرهێل بەکەن و سۆنیش ئەمەی پشتڕاستکردەوە دوای ئەوەی لە تۆڕی کۆمەڵایەتی تویتەر ڕایانگەیاند کە هێڵەکەیان بەهەموو شێوەیەک لە کار کەوتووە و هەریەکە لە ( PlayStation Now, Video, Music, Store) وەستاون و یاریکەران ناتوانن بچنە ناو هەژمارەکانییان وە کێشەکەش بۆ هەردوو کۆنسوڵی پلەیستەیشن ٣ و ٤ـە.\nئەمە یەکەم جار نییە کە ئەمە ڕوو دەدات چونکە ئەم تۆڕە زۆرجار بەر هێرشی ئەلیکترۆنی کەوتووە و بوەتە هۆی لە کارکەوتنی تۆڕەکە بۆ ماوەی چەند ڕۆژێک ئەمەش خالێکی لاوازی سۆنییە بەرامبەر کۆنسوڵەکانی تر، سۆنی ماوەیەکی زۆرە بەدەست ئەم کێشەیەوە دەناڵێنێت و زۆرجار ئەم حاڵەتە دەبێتە هۆی ئەوەی کە بەکارهێنەرانی بێزارببن و کۆنسوڵەکانیاین بگۆڕن بۆ ئامێری تر.\nتاگەکان ئاسایشی ئەلیکترۆنی پلەیستەیشن پلەیستەیشن ٣ پلەیستەیشن ٤ کەلێنی_ئاسایش\nDarin 27 کانونی دووهەم 2018 / 10:59 AIM:\nXafatakash awaya dawyan bkawa daren xbox xoe bkuzhe nagata ps har jare awa amne haya dawyan bkawa base gamakaneyan dakan\nGod of war awayan hawadre sar saxtem\nThe last of us awesh kfre nakrd sarak yakam bu rek krdiana tayara ??


ڕەنگە Apple Watch ـی نوێی هەفتەی داهاتوو خاوەن تایبەتمەندی پێوانەکردنی خەو ببێت – کەی ئای تی ئێن\nئەپڵ 2, ئه‌یلول 2019\nڕەنگە Apple Watch ـی نوێی هەفتەی داهاتوو خاوەن تایبەتمەندی پێوانەکردنی خەو ببێت\nزیاتر لە هەفتەیەکمان ماوە بۆ دەستپێکردنی کۆنگرەی By innovation only ـی ئەپڵ تایبەت بە نمایشکردنی ئامێرە نوێیەکانی کۆمپانیاکە کە وا بڕیارە لە ڕێکەوتی 10 ـی ئەم مانگەدا ئەنجام بدرێت. یەکێک لەو بەرهەمە نوێیانەی کە پێشبینی دەکرێت لە کۆنگرەکەدا نمایش بکرێت، زنجیرەیەکی نوێ لە کاتژمێری زیرەکی Apple Watch ـە. ڕەنگە تایبەتمەندی پێوانەکردنی خەو بە زووترین کات بۆ Apple Watch زیاد بکرێت وەک لەوەی بیری لێ دەکەینەوە.\nلە لایەن سەرچاوەیەکی نەزاندراوەوە بە پێگەی 9to5Mac وتراوە کە کۆمپانیای ئەپڵ کار لەسەر زیادکردنی تایبەتمەندی پێوانەکردنی خەو دەکات بۆ زنجیرەیەکی نوێی کاتژمێری زیرەکی Apple Watch. زانینی کارکردن لەسەر تایبەتمەندییەکە لە لایەن ئەپڵەوە لە ڕێگەی کۆدێک بە ناوی Burrito ـەوە بووە کە تایبەتە بە Time in Bed tracking (پێوانەکردنی کات لە جێگەدا). بۆ کارابوونی تایبەتمەندییەکە، بەکارهێنەر پێویستە کاتژمێرەکەی لە دەست بکات لە کاتی خەوتندا بۆ مەبەستی ئەنجامدانی پێوانەکردنی جۆرایەتی خەو لە لایەن کاتژمێرەکەوە لە ڕێگەی چەند هەستەوەرێکی ناوەکییەوە، پێوانەکردنەکان پێکدێن لە پێوانەکردنی جوڵەکانی کەسەکە و لێدانی دڵ و بیستنەکان.\nکاتێک کاتژمێرەکە لە کاتی خەودا لە دەست دەکرێت، ئەگەر کەسەکە لە خەو هەستا و دەستی کرد بە ڕۆژەکەی پێش ئەوەی وریاکەرەوە (Alarm) دەست بکات بە لێدان، بە شێوەیەکی خودکارانە وریاکەرەوە دەکوژێتەوە.\nیەکێک لە کێشەکانی بەکارهێنەرانی Apple Watch، لە دەست کردنی کاتژمێرەکەیە لە کاتی شەودا، بەو هۆیەی کە زۆرێک لە بەکارهێنەران لە کاتی خەوتندا Apple Watch ـەکانیان بارگاوی دەکەنەوە. هەر بۆیە ئەگەر تایبەتمەندییەکە لە زنجیرەی داهاتووی Apple Watch ـدا بەردەست ببێت، پێویستە ئەپڵ لە ڕێگەی ئاگادارکەرەوەوە بە بیر بەکارهێنەران بهێنێتەوە کە کاتژمێرەکانیان بارگاوی بکەنەوە بەر لەوەی کاتی خەوتنیان بێت.\nتاگەکان Apple Apple Watch Apple Watch Series 5 ئەپڵ By innovation only بەرهەمی نوێ هەواڵ


مەرجەعیەتی شیعە و کاریگەرییان لەسەر کایەی سیاسی | CFS Center\nHome / بڵاوکراوەکان / توێژینەوە / مەرجەعیەتی شیعە و کاریگەرییان لەسەر کایەی س...\nشیعە وەک کاریگەرترین مەزهەبی ئیسلام، دیاردەیەکی مێژووکردە. تابووتی پەیامهێن (محەمەد (د. خ))، ئیسلامی کردە دوو ڕەوتی دژ بە یەک؛ بەشێک لەگەڵ هەڵبژاردنی جێگرەوەی پەیامهێن بوون و بەشێکێش لەگەڵ ئەوە بوون کە لەسەر وەسێتی پەیامهێن عەلیی کوڕی ئەبو تاڵیب جێگرەوەی “محەمەد (د. خ)”ە. ڕەوتی یەکەم کە ئەبوبەکر سەرکردایەتیی دەکرد، لەگەڵ هەڵبژاردن بوون (انتخاب). ڕەوتی دووەم کە عەلی سەرکردایەتیی دەکرد، لەگەڵ دانان بوون (انتصاب). ئەوەی لەم بابەتەدا لێکۆڵینەوەی لەسەر دەکەین، ڕەوتی دووەمی ئیسلام (شیعە)یە. شیعە لەگەڵ ئەوەی کە لەناو خۆیدا بە چەندین گرووپی جیاواز دابەش دەبێت (پێنج ئیمامی، حەوت ئیمامی، داوانزە ئیمامی…)، بەڵام لە بنەما سەرەکییەکانیدا بە ڕێژەیەکی زۆر لێکچوون. فیقهی شیعی کە لەسەر بنەمای ئیمامەت دامەزراوە، ڕابەرایەتیی دینی و دنیایی بۆ ئیمامی مەعصووم دەگێڕێتەوە کە بە ئیمامی زەمان کۆتایی دێت و جیهان پڕ دەکات لە دادپەروەری. لە غیابی ئیمامی مەهدی، مەرجەعەکانی شیعە ئەرکی ڕابەرایەتیی موسوڵمانانی شیعەیان لە ئەستۆیە. مەرجەع باڵاترین دەسەڵاتی ئایینیی شیعەیە و گەورەترین و کاریگەرترین چەکیان “فەتوایە” کە دەکرێت فەتوای سیاسی بێت یاخود ئایینی. فیقهی سیاسیی شیعە دوو ئاڕاستەی جیاوازی هەیە: بەشێکیان کە بە مەراجعی کۆنەپارێز دەناسرێن، لەگەڵ گرتنەدەستی حکومەتی ئیسلامی نین، بەڵکوو ئەو مافە بۆ ئیمامی زەمان دەگێڕنەوە وەک “ئایەتوڵا ڕوحوڵا سیستانی”، وە بەشێکی تریان لەگەڵ گرتنەدەستی حکومەتی ئیسلامین کە لەژێر کاریگەریی تێزی (ویلایەتی فەقهیە) “ئایەتوڵا ڕوحوڵا خومەینی” و “ئایەتوڵا حوسەین حەلی مونتەزیری” دان. گرووپە سیاسی و سەربازییەکانی شیعە لە عێراق (کە بە حەشدی شەعبی ناسراون)، هەریەک لەژێر کاریگەریی ئەم دوو تێزەی فیقهی شیعەدان. لەم لێکۆڵینەوەدا باش لەسەر جیاوازیی بۆچوونی سیستمی مەرجەعیەت ئەکەین و پاشان ئەو گرووپانەی ناو حەشدی شەعبی و دابەشبوونیان بەسەر مەرجەعیەتی شیعەدا.


سەدان ئۆتۆمبێل بەروە قەندیل بەڕێکەوتن | ROJnews\nسەدان ئۆتۆمبێل بەروە قەندیل بەڕێکەوتن\nهەینی, 12 يول 2019 - 13:16\nبۆ بەشداریی کردن لەمەراسیمی بیرهێنانەوەی دیار غەریب، ئەندامی کۆنسەی سەرۆکایەتی کەجەکە و هەڤاڵانی، هەزاران هاوڵاتی لە کەرکوک، گەرمیان، هەولێر، سلێمانی و زۆرێک لە شار، گوند و ناوچەکانی دیکەی باشوری کوردستانن لە ڕانیە کۆبوونەتەوە و ڕوویان لە قەندیل کرد.\nسەدان ئۆتۆمبێل، کە ڕوویان لەقەندیل کردووە، پۆستەرەکانی عەبدوڵا ئۆجالان ڕێبەری پەکەکە، دیار غەریب و ئاڵاکانی پەکەکە و کەجەکە-یان هەڵداوە، بڕیار وایە لە شاخی کورتەک-ەوە بە ڕێپێوان بەروەو مەزارگەی شەهیدان بەڕێبکەون.\nئەو هاوڵاتیانەی بەشدارییان لە مەراسیمەکەدا کردووە، خەمباری شەهیدبوونی دیار غەریب و هەڤاڵانین و دژی داگیرکارییەکانی تورکیا و هاوکارەکانی تووڕەن و تووڕەییەکەیان بە دروشمەکانی "تورکیا بۆ دەرەوە، بمرێ خیانەت، هەڵمەت نامرێ و کەجەکە گەلە"، دێننە زمان.\nلە کاتی گەیشتنی هاوڵاتیان بۆ مەزارگەی شەهیدان تاجە گوڵێنە لەسەر گۆڕی دیار غەریب و هەڤاڵانی دادەنێن، هەروەها پەیامەکانی کەجەکە، پەکەکە، پاژک و ڕێکخراو و لایەنەکانی دیکە دەخوێندرێتەوە.